text:
AGAAKAGWAWO
- June 25, 2015
-
AKAKIIKO KA LUGANDA LUSOGA LUGWERE KAGGUDDEWO EKIBIINA KY'ABASOMI B'EBITABO MU SSOMERO LYA SPIRE ROAD PULAYIMALE NE MAFUBIRA PULAYIMALE E JINJA
- June 25, 2015
-
OKWOGERA
BYA Muwandiisi Waffe
OMULAMBUZI w’amasomero mu avunaanyizibwa ku kitundu ky’e Butembe mu disitulikiti yaJinja Lydia Namuwaya, alaze obweraliikirivu olw’abasomesa obutaba na busobozi kusomesa baana nnimi zaabwe ennansi kubanga baasomesebwa mu Lungereza era lwe bakozesa ne kivaako abaana okukula nga tebamanyi nnimi zaabwe nnansi.
Bino yabyogedde ng’akakiiko ka Luganda, Lusoga, Lugwere Cross boarder language Commission katongoza ebibiina ebisomi by’ebitabo mu nnimi ennansi biyite Readers Clubs mu masomero ag’omu disitulikiti y’e Jinja. Yasabye abazadde okusomesa abaana baabwe ennimi ennansi okuva mu buto ne bwe batandiika okusoma kibayambe okuzinyweza.
Ebibiina bino eby’abayizi byatongozeddwa Pulezidenti w’akakiiko ka Luganda, Lusoga, Lugwere cross boarder language commission, Margaret Nankinga, ku Lwokuna nga yasoose kutongozza ekibiina ku ssomero lya Mafubira P/S n’azzaako eky’essomero lya Spire Road P/S.
Namuwaya yasabye akakiiko ka Luganda, Lusoga, Lugwere okuvaayo bakwatize wamu okutegeka emisomo egy’okubangula abasomesa mu kusomesa ennimi ennansi.
Bwe yabadde atongoza ebibiina bino, Nankinga yategeezeza nti abakulembezze b’amawanga ag’enjawulo mu Afrika baatuula mu lukiiko lw’omukago gwa Afrika ( African Union) ne bakkiriziganya okutumbula ennimi ennansi mu mawanga gaabwe nga bayita mu kakiiko ke bassaawo aka African Academy of Languages (ACALAN).
Mu Uganda akakiiko ka Luganda, Lusoga, Lugwere Cross boarder Language Commission k’atondebwawo ACALAN okutumbula ennimi ennansi eza Uganda.
Nankinga yategeezeza nti ennimi ennansi ze zikwese amagezi g’Abaddugavu ag’ekikugu, ag’obuzaaliranwa, empisa zaabwe ennungi n’ebirala bye tutasaanye kufiirwa era nti omwana yenna bw’ayiga olulimi lwe kimwanguyira okusoma, okuwandiika n’okuyiga ennimi endala mu bwangu.
Akakiiko kaatonedde amasomero gano ebitabo eby’okusoma ebiri mu nnimi ennansi. Munnakakiiko, Mw. Fred Lukabwe Kisirikko naye yalambuludde obukulu bw’okuyigiriza abaana ennimi zaabwe n’ategeeza nti kyongera ne ku mikisa gy’abaana okufuna emirimu.
Omuwi w’amagezi ku kakiiko ka Luganda, Lusoga, Lugwere Cross boarder Language commission, Muky. Pamela Batenga, yategeezezza nti okunoonyereza kwakoleddwa mu Uganda ne kizuulibwa ng’abayizi 70 ku buli 100 ab’ekibiina ekyomusanvu tebasobola kusoma mu nnimi zaabwe ennansi. “Twebuuza nti abayizi bano baayita wa okutuuka mu kibiina ekyomusanvu nga tebamanyi kusoma nnimi zaabwe ennansi”, bwe yeewuunyizza.
Yayongeddeko nti ebigendererwa by’okuggulawo ebibiina ebisomi mulimu okutumbula ennimi zino n'okuzikulaakulanya ng’abakulu b’amassomero beenyigira mu bintu ebitumbula ennimi zino omuli okutegeka empaka mu kuwandiika n'okusoma.
Ebirala mulimu okuyamba okutondawo ebigambo ebipya mu ngeri ekkirizaganya n'amateeka g'olulimi naddala okugunjaawo ebigambo ebinnyonnyola ssaayansi ne tekinologiya abantu basobole okumutegeera mu nnimi zino.
Okuyamba ennimi Olusoga n'Olugwere okufuna empandiika entongole nga bagatta abategeera ennimi zino ne bateesa n'okukkaanya ku mpandiika.
Okwongera ku bungi bw'ebitabo ebiwandiikiddwa mu nnimi zino n’okuyamba abaagala okuyiga ennimi zino okuzitegeera n'okuzikozesa nga babafunira ebitabo ebibanguyiza okuzisoma n'okuzoogera.
AMAWULIRE KU BIBIINA EBISOMI BY'EBITABO (READERS CLUBS)
- Nov. 7, 2014
-
AKAKIIKO KATONYE EBITABO NGA KATONGOZA EKIBIINA EKISOMI KY'EBITABO MU NANSANA C/U PULAYIMALE
AKAKIIKO ka Luganda, Lusoga Lugwere Vehicular Cross- border Language Commission katonedde essomero lya Nansana C/U Pulayimale ebitabo ku mukolo kwe katongolezza ekibiina ky'abayizi ekisomi ky'ebitabo mu ssomero lino. Bw'abadde aggulawo ekibiina kino, kaminsona w'ebyobuwangwa mu minisitule y'Ekikula ky'abantu, Muky. Pamela Batenga asabye abasomesa okujjumbiza abayizi okuyiga okusoma ebiwandiike naddala mu nnimi ennansi kubanga mu nnimi zino mwe mukwekeddwa amagezi, empisa n'obugunjufu obutwawula nga Abaddugavu. Yasabye abayizi okukendeeza ku budde bwe bamala nga balaba tivvi, babuzze mu kusoma ebitabo. Yeebazizza Bukedde ne kkampuni ya Vision Group okufaayo ku nnimi ennansi bwe baatonedde ekibiina kya Nansana C/U ekisomi ky'ebitabo amawulire ga Bukedde n'amalala ag'ennimi ennansi omuli Orumuri ne Etop. Pulezidenti w'akakiiko Muky. Margaret Nankinga, bwe yabadde tannakwasa mumyuka wa mukulu wa ssomero, Muky. Ester Araka, ebiitabo ebyabatoneddwa akakiiko yalaze obulwa obwolekedde eggwanga okuba nti abaana bangi tebasobola kusoma biwandiike ate n'abo ababa basobodde okubisoma, bw'obabuuza mu bye basomye, ogenda okukizuula nga tebabitegedde. Yagambye nti omwana bw'asooka okuyiga okusoma mu lulimi lwe, kimwanguyira okuyiga ennimi endala. Munnakakiiko, Fred Lukabwe Kisirikko yategeezezza nti omwana okuyiga okusoma mu lulimi lwe kimwogiya obwongo n'aba ng'asobola okulowooza amangu n'okwefumiitiriza. Ku mukolo guno abayizi baasomeddemu bannakakiiko ebitundu okuva mu bitabo ebitali bimu. Kalabaalaba w'omukolo, Mw. Mutale Ttendo obwedda abuuza abayizi abalala obwedda abawuliriza bannaabwe nga basoma ebibuuzo okuzuula oba ddala obwedda bawuliriza n'okutegeera ebisomebwa. Munnakakiiko, Muky. Joyce Tomusange naye yasomeddemu abayizi ne banyumirwa. Akakiiko kaasiimye omusomesa, Florence Nabacwa okuteekateeka obulungi abayizi, ne kasiima n'abatwala essomero lino okulaba obukulu bw'okuyigiriza abaana okusoma ne bakkiriza ekibiina kino okutandikibwa mu ssomero lyabwe.


c: text/html

text:
Okusinziira ku mawulire BugandaWatch geyafunye okuva mu masiro ga ba Ssekabaka ba Buganda e Kasubi Nabulagala, kisoboka okuba nti omwaka gwa 2017 wegunagweerako ng’okusiba ebizizi mu Muzibu Azaala Mpanga kuwedde. Olwo nga enju esigadde kusereka, okusuubirwa okudduka amangu.
Emirimu okudduka kirabika nga kyava ku bazimbi abasiba ebizizi, awamu ne bakama baabwe ababasasula, okusalaawo okutuukiriza obuvunanyizibwa bwabwe mu biti eby’enjawulo. Nga 16 August 2017, BugandaWatch yakola alipoota nti abasiba ebizizi baali basanyufu kubanga Mw. Jonathan Nsubuga yali abasasudde sente zebaali babanja okumala ebbanga (Laba: Kasubi Royal Tombs workers happy after site manager appears from months of hiding to pay them). Naye ate oluvannyuma nga 26 September 2017 BugandaWatch, yategeeza nti ku bakozi ne Mw. Nsubuga kuliko ataatukiriza bye yasuubiza (Laba: Omulimu gw’okuzaawo amasiro gukyatambula kasoobo, abakozi essira balitadde ku kwelimira mmere mu masiro).
Waayiseewo ebbanga tono BugandaWatch n’efuna amawulire amalala, ku nsonga y’emu eya masiro, nga gava mu nsonda ennekusifu e Mengo. Ensonda zino zategeezezza nti, oluvannyuma lw’okutegeera nti omulimu gusemberera okuggwa, Katikkiro Mayiga kati akola butaweera okweddiza obuvunanyizibwa bw’okuzaawo ennyumba ya Muzibu Azaala Mpanga amangu ddala nga bwekisoboka.
Eyatuusizza amawulire agava e Mengo ku BugandaWatch yannyonyodde nti, “Mw. Mayiga yategeera nti Mw. Jonathan Nsubuga, Kabaka gweyatuma okukubiriza abakozi okwanguya omulimu omuzibu ogw’ebizizi, asobola okugumaliriza mu December wa 2017. Era kati ateesa n’abasubuuzi ba Buganda Twezimbe okufuna engeri gye beddiza omulimu gw’okusereka. Bo kirabika balowooza nti okusereka kujja kubeera kwangu nnyo ate nga kyangu okkufunamu ssente ennyingi nga bayita mu kugula essubi.”
Eyabuulidde BugandaWatch ku biri e Mengo yayongeddeko nti, Katikkiro ne banne aba Buganda Twezimbe bategeka amazaalibwa ga Kabaka ag’omwaka 2018 gatuuke nga Jonathan Nsubuga takyali mu kifananyi. Yagaseeko n’obusungu nti, “Abasajja bano balinga ba nnamawanga abatawuliranga ku Nnono zaffe? Wewuunye baagala embaga y’okuza amazaalibwa ga Kabaka kugiteeka mu masiro e Kasubi wadde nga ekifo ekyo biggya bya Balangira n’Abambejja abeetolodde Namulondo. Mbu kubanga Mayiga ayagala akwaase Kabaka Muzibu Azaala Mpanga, enju ya Bajjajjaabe, ng’ekirabo eky’amazaalibwa (birthday gift).”
Ebanga liweze nga Katikkiro Mayiga alabika takyalina mirimu miteeketeeke (projects) minene gy’akola, oluvannyuma lwa Kabaka okumukuba ku mukono. Mu mirimu emikulu Kabaka gye yayimiriza mwe muli: Ettofaali, Okuzaawo amasiro ga ba Ssekabaka e Kasubi, Okuzimba woteeri ey’eryaato ku kayanja ka Kabaka, n’okutunza Abagwiira liizi mu Lubiri lwa Kabaka wa Buganda olw’e Mengo. Okwo kwogatta Abaganda okugaana okujjumbira enkola ya Kyaapa mu Ngalo, Mengo ne gavumenti ya NRM mwebali bayita okukungaanya n’okugabana ssente mu nkola Katikkiro gyeyalemwa okunnyonnyola Obuganda mu ngeri ematiza.

robotstxt: allowed

filter: keep


text:
Top song lyrics at Lyrics.cat
Oli katonda,oli katonda,wewunyisa lyrics
Get lyrics of Oli katonda,oli katonda,wewunyisa song you love. List contains Oli katonda,oli katonda,wewunyisa song lyrics of older one songs and hot new releases. Get known every word of your favorite song or start your own karaoke party tonight :-).
Lyrics for Omuliro by Judith Babirye. Oli katonda ayanukuza omuliro Olikatonda ayanukuza omuliro Ssebo mukama banji abakukowoola...
Lyrics for Sinze Ninja by ... eeh sinze Ninayo omukulu munda Oli ninja wange gwe katando wange Oli ninja ... eeh sinze Ninayo omukulu munda ye katonda ...
Lyrics for Musabe by Aziz Azion. Oooouuh eyeh Obulamu bunyiga Nadala nga otambulira munsi y'okutya, eeeh Tewali kye wegasa ...
Lyrics for Kanyimbe by Juliana Kanyomozi. ... oli wamanyi ssebo Si nsonga, wadde nga silina ssente Kuba gwe Katonda gwensiinza ensi yiyo eno Kanyimbe, ...
nze oli bwandaaba, ayinza okugamba nti Eeh maama, abo abo bamala ... Nolowooza katonda yakwerabila byaka abagagga bangi, ela bevuuga Enkoko balya naaye tegenda.


text:
Essiga Lya Kamunye
Emitubba mu Kamunye
1. Gonza Lukulu Mwasangabo Omutabaazi gwa erisangibwa eBukamunye Bugolo Kyaggwe
Owomutuba ye Muyanja Mayega wolunyilili Ziizi eBukamunye Bugolo muKyagwe ye Kazibwe David, muluga lwa Gonza Lukubo eBukamunye ye Kambugu Christopher, munyumba ya George William Mayega eBukamunye Owenyumba ye Mayega Dan.
2. Yolonnimu Mwambala gwa ensumba ntanjelu Kyaggwe
Owomutuba ye Muyanja Konelious Kasirye
3. Kisige Esanga gwa erisangibwa Kiyindi muKyaggwe
Owomutuba ye Kikoba Joseph
Omutuba Gulimu Enyilili Ssatu
- Olunyilili lwa Ziizi lulimu Enyumba taano
Enyumba ya Muyanja Henry
Enyumba ya Makanga Tony
Enyumba ya Kyeyune Paulo
Enyumba ya Mayega Dan
Enyumba Kitumba Moses
- Olunyilili lwa Muguubi Kelementi lulimu Enyumba ssatu
Enyumba Mubuubi Stone
Enyumba Kisaara Setephano
Enyumba Kambugu Joseph
- Olunyilili lwa Kyeyune Gereson lulimu Enyumba nya
Enyumba ya Kyeyune Dan Ssemmanda Richard
Enyumba Muyanja Macheal
Enyumba Mayega Wasswa Henry


text:
Abaami nabakyala, ndi musanyufu okubaniriza nate ku Semajjulo wa Buganda kwetujjukirira abazira wano e London mu saza Kabaka lyeyankwasa erya United Kingdom ne Republic of Ireland. Ekijjulo kino twakitandika mu 2015, kibeerawo buli mwaka era yemu kungeri gyetulabagana ne banaffe nga tebanagenda mu luwumula lwa Ssekukulu tusobole okufundikira omwaka ffena awamu abaana b’enda ya Nakalaama ne mikwano gyaffe.
Ku mulundi guno tulina omukisa okwaniriza Omulangira Crispin Jjunju Suuna Kiwewa n’omumyuka wa Katikkiro Ow’ekitiibwa Emmanuel Ssendaula – Omuteregga yassimye tubeere nabo ku mukolo guno. Tweyanziza nnyo Magulunnyondo. Omutwe gwekijjulo kyomwaka 2017 twakiyise ‘Celebrating our own’ Okwenyumiririza mu bantu baffe abawangaliira mu UK ne Ireland olw’ebyo byebakolede Obuganda eno gyebabeera.
Omwaka ogwa 2017 Omubaka essira alitade ku kuzimba obumu; yensonga lwaki twatandikawo ebigango ne Bulungi bwansi mu saza lino. Mu kigango tuyigiramu ebikwata ku Buganda era Omubaka ayanjula ebigenda ebifa mu Lukiiko lwa Buganda e Bulange e Mengo. Bulungi bwansi omulamwa kwe kutumbula n’okuganjawaza obwa nnakyewa.
Era bwetutyo twalina ekigango mu mwezi gwa Mukutulansanja (February) e Beckton – East London, e Kkanisa yaba Seventh Day Adventists yeyatukyaza, abantu bali bangi, abogezi mwalimu Omubaka wa Ssaabasajja, Sheik Kalantane, Father Balinnya, Mukungu Lakeeri Nabude, Mw. Nkata, Pastor Kalemeera, Mohamed Kakyama Mayanja, ne Mukungu Lawrence Muyimba. Ekigango kyateesa ku kibuuzo ekigamba nti Ennono n’Eddiini bikontana? Twakirizaganya nti tewali kukontana wabula abataputa bebaleeta (naddala abakoloni) ebizibu.
Mu mwezi gwa Ssebo Aseka (June) 2017 twalina ekigango mu Bendobendo lya North London, obutambi bw’omukolo guno bwatambula nnyo. (Kebera ku website yaffe wejjukanye). Mwalimu Omubaka, Mukungu Mukiibi n’Abakungu bonna, twayogera ku nsigo y’enkulakulana n’abavubuka.
Mu summer eno 2017, Mukungu Kiyaga owe Manchester n’akakiiko k’ebendobendo baakyaza abe London ne choir ya Okusinza mu Luganda e Waterloo, omukolo gwali gwamaanyi era gwetabibwamu abantu bangi nnyo.
Mu Kasabula (July) 2017 Omukungu wa South London Kasim Muguluma n’akakiiko basaba Omubaka okutongoza akakiiko k’ebendobendo, baategeka ekigango ku Kanisa e Thornton Heath, era kino kye kigango ekikyasinze obunene omwaka guno. Omubaka yayogera kunkuza yabavubuka nokubagazisa Buganda nga tubatekamu ‘software wa Baganda’ baleme kukula muwawa. Omubaka yaggumiza nti Abaganda tubeere bulindala okulwanirira enda ya Nakalaama, tusobole okukuma Namulondo. Okwo yagatako nti enkola egya okutusobozesa okutuuka kubino yenkola ya Federo; eyo yesobola okukuuma ebyaffe – kubanga ebirala ebibadewo okuva mu 1967 bitulaze mbeera za banyazi, abali b’enguzi, bwa naakyemalira byetulaba mu nsi yaffe songa tebiyambye Buganda wade Uganda.
Nnebaza abakulu bamakanisa, emizigitti, kelezia ne mwenna abawagidde Obuganda mungeri emu oba endala omwaka gwetulimu 2017. Nnebaza n’abakyala abayanukula omulanga ne bawoma omutwe mu nsonga ya Bulungi bwa nsi okuva lwenagyanjula mu lukiiko wano mu saza lya United Kingdom ne Republic of Ireland. Nebaza abantu mwenna abayanukula omulanga gwa bulungi bwa nsi, bannaffe mwebale omulimu gwemukola gwattendo, tusaba n’abalala mubegateko. Bulungi bwansi alimu okulambula banaffe abanafuye olwemyaka oba obulwade.
Nga tutunula mumaaso omwaka 2018 tugya kwongera okugaziya emirimu gino gyona, wamu nabino wamanga:
Nga maliriza njagala okubajjukiza nti ebirowoozo byammwe Omubaka yetaaga okubiwulira. Mbasaba mukolagane n’Abakungu mu bitundu byammwe/bendobendo (amannya gabwe nempulizaganya kwebiri ku website yaffe: www.Bugandauk.com).
Nnebaza Abakungu n’Akakiiko akanyambye okutegeka omukolo guno. Mbagaliza mwenna ekijjulo ekirungi, Ssekukuklu ey’esanyu, n’Omwaka omugya ogw’obuwanguzi, Buganda ewangule n’abalabe baffe Katonda abazibe amaaso.
Awangaale Omuteregga
Ronald Fredrick Luyinda Lutaaya
Omubaka wa Kabaka United Kingdom & Republic of Ireland


text:
Eyaliko omubaka we Ntenjeru South Tom Kazibwe y’omu ku bannayuganda enkumu abaliko obutitimbe bw’ensimbi bwe babanja ku njazi ezeeyambisibwa ku ttaka lyabwe.
Ng’akakiiko k’eby’ettaka akakulirwa Omulamuzi Catherine Bamugemereire kakyagenda mu maaso n’okutaganjula ensonga ezaaviiriddeko okwesiba kw’emirimu gy’okumaliriza ebbibiro ly’amasannyalaze erya Isimba Hydro power dam nga bayita mu kubanja ensimbi ezisukkiridde obungi,KKazibwe ategeezezza nti yasasulwako Obukadde 750 ku bwakkanyizibwako Obuwumbi 88.
Ono abanja za mayinja,omusenyu n’ekitundu ku ttakalye eriweza yiika 60 erisangibwa e Nakatooke mu Kayunga.


text:
Okusinziira ku mukutu gwa www.BugandaToday.com ogufulumizibwa omuntu asasulwa Katikkiro, Mw. Mayiga n’abomumaka ge basuubirwa okuyingira mu mbuga y’obwa Katikkiro entongole, eyitibwa Butikkiro mu bbanga eggere. Omukutu gwayonddeko nti Mayiga yalambudde Butikiro mu nnaku ntono eziyise okulaba biki ebitono ebisigadde nga omulimu tegunaggwa.
Ebyafaayo bya Butikkiro bye biluwa?
- 1920s – Yazimbibwa, ku mirembe gya Ssekabaka Cwa II. Ba Katikkiro abaali basuze mu Butikkiro mwemuli Martin Luther Nsibirwa, Samwiri Wamala, Michael Kawalya Kaggwa, Michael Kintu ne Joash Nkangi.
- 1966 – Gavumenti ya Uganda, ng’ekulemberwa Milton Obote, yanyaga Butikkiro n’eryanyi ly’emundu mu nkola eya ba kkondo. Netekaamu ab’amagye ga Uganda.
- 1993 – Gavument ya NRM yalimba abawi b’obuyambi ab’America nti Bukkiro kyali kizimbe kya magye ga Uganda era nebasaba webaba bateeka ekitebe ekikulu eky’okujjanjaba obulwadde bwa Mukenenya (HIV/AIDS) mu Uganda. Ekitongole kyaali Uganda Joint Clinical Research Centre (UJCRC).
- 2003 – Mengo yalangirira nti Museveni yali addiza Buganda embuga Butikkiro. Naye nti ekitongole kya UJCRC kyaali kijja kugira nga kisigalamu ng’omupangisa.
- 2013 – Oluvannyuma lw’okuteesa okw’ekyama ne president Museveni, Katikkiro Mayiga yalangirira nti gavumenti ya Uganda yali egenda kuzimbira Buganda embuga Butikkiro empya era ennungi ennyo okusinga eriwo kati, naye mu kifo ekitali kumpi na Lubiri.
- 2013 – Olukiiko lwa Buganda n’Abaganda abensonga bangi bakiwakanya nga bajuliza eky’okuba nti Museveni takolanga ndagaano yonna nagitukiriza ate nga ne Mayiga yali musale mu kuteesa okulala okw’ekyama, okwavaamu okwaagala okukakaatika enkola ya regional tier ku Buganda. Entegeka ya Mayiga ne Museveni ku kuzimba Butikkiro etali kumpi na Lubiri negwa butaka.
- 2015 – Mayiga yategeeza Olukiiko lwa Buganda nti yiika 5 Butikkiro kwetudde ye alaba wanene nnyo. N’olw’ekyo, yali amaze okusalawo okusalako ekitundu nakitunza aba Uganda Christian University Mukono (Soma: Katikkiro Mayiga Gives Part of Butikkiro to Uganda Christian University, Shocks Some Lukiiko Members).
Waliwo obuzibu obulala?
- Gavumenti ya Museveni tedizanga Butikkiro bwakabaka bwa Buganda kubanga tebuliiwo mu mateeka ga Uganda. Mu 2013 Mayiga ne Museveni balimba Kabaka Mutebi nti ye ng’omuntu ye nnanyini bintu ebyaali eby’obwakabaka bwa Buganda byonna.
- Butikkiro teyanyagibwa ku Ssekabaka Muteesa II ng’omuntu era ne mu kiraamo kye teyajogerako. Olukwe lwa Museveni ne Mengo ne Katende buno bwa bulabe eri Kabaka Mutebi kubanga buwa abantu nga Mabiriizi eddembe okumutwaala mu mbuga z’amateeka eza Uganda, nga bamuvunaana okweddiza ebitali bibye.


text:
Ssenkulu w’ekitongole ekiddukanya ekibuga Kampala Jenniffer Musisi Ssemakula atongozza entujjo ya Kampala ey’omulundi ogw’omusanvu mwebaagala okukunganya Akawumbi akalamba n’Obukadde olwenda zaayagala okweyambisa mu kuzimba n’okuddaabiriza amasomero ga Kampala agatali mu mbeera nnungi.
Jeniffer Musisi ategeezezza nti amasomero agawerera ddala 79 ge gatunuuliddwa mu nteekateeka eno mu kaweefube agendereddwamu okulongoosa eby’ensoma by’abaana abali eyo mu 8000 abagasomeramu.Ono agamba nti baagala bagazimbeko ebikomera,bongere ku bibiina,amayumba g’abasomesa mugo n’ebirala.Entujjo eno yaakuberawo okuva nga 5th okutuusa nga 7th omwezi ogw’ekkumi omwaka guno.


text:
Intro
Nesiimu oli biki...
Don MC...
Otulikisi...
Buddies Music
Too bad entertainment mu kizimbe
Verse one
Don MC
Boss atayagala sasula bakozi beyo mwezi negugwako n'obabikira, mbuzi
Ka ba dem abatulimba emyaka mbu balina abiri kumbe bakade, mbuzi
Government official bakuwa sente ezo kukola engudo n'ozilya buli, mbuzi
Bakebede nga olina silimu gwe n'osalawo muwe ku balala, oli mbuzi
Kabasajja bakagwe ensonyi abakwata obwana obutto, muli mbuzi
Nkawereza bano abasadaka banabwe mbu bagala bugaga wabula, muli mbuzi
Chorus
Kano wekaba tekakute oli mbuzi
Toyagaliza bano oli mbuzi
Kyusamu baba sikuvumye nkugambyeko bugambi nti oli mbuzi
Toka feelinze, oli mbuzi
Toyagaliza bano, oli mbuzi
Kyusamu baba sikuvumye nkugambyeko bugambi nti oli mbuzi
Verse two
Don MC
Abafumbo bangi eyo abanoonya abana
Bakoze buli kimu abana bababuze
Kyoka gwe omuzadde omusudde mutoyi
Wabula kawala gwe, oli mbuzi
Abasumba babuyabuza endigo
Nawe Hajji ng'ovumaganya ediini yo
Nina ekigambo kimu ekyokugamba
Kimu kyoka bwekiti, oli mbuzi
Bano bakola gwo'lera ngalo mbuzi
Kyoka byebakoze n'obimanyako mbuzi
Otigomya abantu ku kyalo olega bulezi madde oli mbuzi
Chorus
Verse three
Otrix
Kati gwe olaba nti okwenda ku munno mbu kyekisanga, oli mbuzi
Gwe omusawo abbe edagala lya balwadde toloba ntino, oli mbuzi
Weyita bossi bossi kyoka sebbo nga tovayo na gyoli, mbuzi
Gwe campuser nga togwako retake my friend nze nkukakasa, oli mbuzi
Okola mu katale bwekituka okusasula empoza wepena, mbuzi
Okwanye ka baby kakugambye am booked obutademu obusungu wabula oli mbuzi
Oli mbuzi...
Don MC
Toyagaliza bano oli mbuzi
Kyusamu baba sikuvumye nkugambyeko bugambi nti oli mbuzi
Toka feelinze, oli mbuzi
Toyagaliza bano oli mbuzi
Kyusamu baba sikuvumye nkugambyeko bugambi nti oli mbuzi
Chorus
Oli mbuzi
Oli mbuzi
Nti oli mbuzi
X2


text:
Uganda kyaddaaki efunye ekyuma ekikalirira abalwadde ba kkookolo oluvanyuma lw’ebbanga nga ekuma kyokka ekyaliwo e mulago kifudde.
Bannayuganda bamaze ebbanga nga balaajana olw’ebbula ly’ekyuma kino nga abalwadde bangi abatandifudde kkookolo abatutte, ate naabandi okusaasaanya omusimbi omungi okugenda ebinaayira okubakalirira.
Ekyuma kino kituusiddwa lwaggulo luno, wabula wekituukidde nga Bakakensa ne bannamawulire bakawuliddemu omusera anti bamaze ebbanga nga bakonkomalidde mu kifo ewabadde walina okuteekebwa ekyuma kino ekipya naye tekituusibwa.
Abasawo ababadde banekanekanye mu byambalo byabwe ebyeru bakanze kulinda nga buteerere nabadde alina okuba omugenyi omukulu DR Jane Ruth Aceng talabiseeko yadde omukugu yeena okuva mu ministry yebyobulamu.


text:
Ebibiina by’abavubuka n’ebyabakyala mu disitulikiti y’eIsingiro bisabye gavte kwate akulira abakozi mu diditulikiti eno, Donath Eswilu gwebalumiriza okwekomya ensimbi gavumenti zeyaweereza ebibiina byabwe okwekulaakulanya. Abavubuka n’abakyala balumiriza CAO Eswiluo kwekobaana n’abakulembeze abalala nebasibira ssente mu banka, bebaaziweereza baleme okuzikozesa.
Ssentebe w’eIsingiro Jeremiah Kamurari n’abagamba nti ssente zaabwe zaakwekebwa okukola babaddebagezaakoo kuggalawoo fiisi ya CAO poliisi n’ebagumbulula


text:
Amasomo – 30th July 2018
WIIKI XVII MU BW’OMWAKA (II) OLWOKUSOOKA (30TH JULY 2018)
OLUYIMBA OLW’AMAYINGIRA Zab 67, 6 – 1. 36
Katonda ali mu kifo ekitukuvu, Katonda oyo alabira enju abasseekimu, y’oyo aliwa abantu be amaanyi n’obuzira.
ESSOMO I
Abantu bano balibeerera ddala ng’olukoba olutalina kye lugasa.
Bye tusoma mu kitabo kya Yeremiya Omulanzi. (13, 1 – 11).
Omukama yangamba, nti: genda weegulire olukoba olw’eddiba, olwesibe mu kiwato; tolwozanga mu mazzi. Awo ne nneegulira olukoba, ng’Omukama bwe yangamba, ne ndwesiba mu kiwato. Ate Omukama n’anzirira ogwokubiri, n’angamba nti: Ddira olukoba lwe wagula, oluli mu kiwato, osituke ogende ku mugga Eufrata, olukweke eyo mu mpampagama y’olwazi. Nange ne ngenda, ne ndukweka ku Eufrata, ng’Omukama bwe yandagira. Awo, olwatuuka, nga wayise ebbanga ddene, Omukama n’angamba, nti Golokoka ogende ku Eufrata, oggyeyo olukoba Iwe nnakulagira okukwekayo. Ne ngenda ku Eufrata, ne nsima, ne nziggyayo okukoba, mu kifo mwe nnali ndukwese. Okugenda okulaba ng’olukoba luvunze, terukyaliko kye lugasa. Era Omukama n’anzirira, n’angamba, nti: Omukama agamba bino, nti: Bwe ntyo bwe ndivunza olunkulu olungi, olwa Yuda n’olwa Yeruzalimu. Abantu abo ababi ddala, abagaana okuwulira ebigambo byange, ne bagoberera omutima gwabwe omubi, ne balaga ku bakatonda ba bannamawanga. Okubaweereza n’okubasinza. Balifaanana ng’ekikoba ekyo, ekitaliiko kye kigasa. Anti ng’olukoba bwe Iwekwata ku kiwato ky’omuntu, bwe ntyo bwe nnali nteredde okunywereza ku Nze ennyumba yonna Yisraeli, n’ennyumba yonna eya Yuda, bw’agamba Omukama, balyoke babeerenga ggwanga lyange linnya, ttendo lyange, era kitiibwa kyange. Naye sibaawulira! Ebyo Omukama y’abyogera.
OLUYIMBA OLW’OKWEBUULIRIRA: Amateeka 32: 18 – 21
EKIDDIBWAMU: Katonda eyakuzaala wamuleka
Waleka olwazi eyakuzaala, Katonda eyakussa ku nsi n’omwerabira.* Omukama yakitegeera n’anyiiga, batabani be ne bawala be baamusunguwaza. Ekidd.
Yagamba, nti Nnaabakweka amaaso gange, ndabe enkomerero yaabwe bw’eriba.* Kubanga ly’ezzadde ebbi, batabani omutali bwesige. Ekidd.
Bankwasa obuggya olw’ekyo ekitali Katonda; ebitaliimu bye basinza byansunguwaza.* Nange nno ka mbakwase obuggya n’ekyo ekitali ggwanga, eggwanga essirusiru liribasunguwaza. Ekidd.
OKWANIRlZA EVANJIRI
Alleluya. Mbayita mikwano gyange, kubanga byonna bye nnawulira eri Kitange nnabibamanyisa. Alleluya.
EVANJIRI
Empeke ya kaladali efuuka muti n’ennyonyi zisula mu matabi gaagwo.
Ebigambo by’Evanjiri ya Mukama waffe Yezu Kristu ebivudde mu Matayo. (13, 31 – 35).
Mu budde buli, Yezu yabaleetera n’olugero olulala, n’agamba nti: Obwakabaka obw’omu ggulu bufaanaanyirizibwa ng’empeke ya kaladali, omuntu gye yaddira n’agisiga mu nnimiro ye. Weewaawo, ntono okusinga ensigo zonna; naye bw’ekula eba mpanvu okusinga ebiddo byonna, efuuka muti, n’ennyonyi eza waggulu ne zijja ne zisula mu matabi gaagwo. N’abaleetera n’olugero olulala, nti: Obwakabaka obw’omu ggulu bufaanana ng’ekizimbulukusa omukazi kye yaddira n’akitabula mu bibbo by’obutta ebisatu, okutuuka byonna Iwe byazimbulukuka. Ebyo byonna abantu Yezu yabibabuulira mu ngero; tiyayogeranga nabo wabula mu ngero: Omulanzi kye yayogera, ne kituukirira: yagamba nti: Nnaayogeranga mu ngero ne mmanyisa ebitukuvu ebikolebwa ebitaayatulwa okuva ku matandika g’ensi. Ebyo Omukama y’abyogera.


text:
Amasomo – 18th June 2018
WIIKI XI MU BW’OMWAKA (II) OLWOKUSOOKA (18TH JUNE 2018)
OLUYIMBA OLWAMAYINGIRA: Zab. 26, 7. 9.
Ayi Mukama, wulira omulanga gwe nkutemera, ayi muyambi wange, leka kunjabulira na kunneegobako, ayi ggwe Katonda wange ate Omununuzi wange.
ESSOMO I
Naboti baamukuba amayinja n’afa.
Bye tusoma mu kitabo ekisooka ekya Bassekabaka. (21, 1 – 16).
Mu nnaku ezo, Naboti ow’e Yezireli yali alina ennimiro ey’emizabbibu okuliraana olubiri Iwa Akabu, kabaka w’e Samariya. Akabu n’agamba Naboti, nti: Ennimiro yo ey’emizabbibu gimpe ebeere yange ya nva, kubanga esimbidde ddala ku nnyumba yange. Nja kukuwaamu ennimiro, y’emizabbibu esingako obulungi, oba nnaakuwaamu ensimbi ezigigyamu, bw’oba z’osinga okwagala. Naye Naboti n’addamu Akabu, nti: Okukuwa obusika bwa bajjajjange kikafuuwe! Akabu n’adda eka nga munyiikaavu era nga musunguwavu olw’ebigambo bya Naboti ow’e Yezireli, nti sigenda kukuwa busika bwa bajjajjange, n’agalamira ku kitanda kye n’atunula eri, n’agaana n’okulya. Mukazi we Yezebeli n’ajja gy’ali n’amubuuza, nti: Kiki ekikunakuwazizza obwenkana awo n’olemwa n’okulya? Ye n’amugamba, nti: Njogedde ne Naboti ow’e Yezireli ne mmugamba nti: Mpa ennimiro yo ey’emizabbibu, nkuweemu ensimbi, oba nkuweemu ennimiro y’emizabbibu endala bw’oba nga gy’osinga okwagala. Ye n’angamba, nti: Sigenda kukuwa nnimiro yange ya mizabbibu. Awo mukazi we Yezebeli kwe kumugamba, nti: Wamma tiwali kubuusabuusa ggwe kabaka wa Yisraeli omwatiikirivu! Golokoka olye, sanyuka, ojja kuwulira ng’oli bulungi; ennimiro y’emizabbibu eya Naboti ow’e Yezireli nze nnaagikufunira. Awo ng’awandiika bbaluwa mu linnya lya Akabu, ng’agissaako kabonero ke, ng’agiweereza abantu abakulu n’abakungu abaali Naboti gye yabeeranga. Bino bye yawandiika mu bbaluwa: Mulangirire ekisiibo, Naboti mumusimbe mu maaso g’abantu, mumwolekeze abantu bakaggwensonyi babiri bamulumirize bwe bati: Ovumye Katonda ne kabaka. Olwo nga mumufulumya, nga mumukuba amayinja, afe. Abantu b’omu kibuga kya Naboti, abantu abakulu n’abakungu, nga bakola nga Yezebeli bwe yalagira, kye yali awandiise mu bbaluwa ze yabaweereza. Baalangirira ekisiibo, Naboti ne bamusimba mu maaso g’abantu. Awo ng’abantu babiri bakaggwensonyi bajja, nga bayimirira mu maaso ge nga bamulumiriza, nti: Naboti avumye Katonda ne kabaka. Ne bamufulumya ekibuga, ne bamukuba amayinja n’afa! Ne batumira Yezebeli, nti: Naboti akubiddwa amayinja n’afa, n’agamba Akabu nti: Situka, ennimiro y’emizabbibu Naboti ow’e Yezereli gye yagaana okukuwa omuweemu ensimbi gyekomye, anti Naboti takyali mulamu, afudde! Akabu bwe yawuiira nti: Naboti afudde, n’asituka akkirire mu nnimiro ya Naboti ow’e Yezereii ey’emizabbibu agyefuge. Ebyo Omukama y’abyogera.
OLUYIMBA OLW’OKWEBUULIRIRA: Zab. 5, 2 – 3. 5 – 6. 7.
EKIDDIBWAMU Ayi Mukama, wulira okukungubaga kwange.
Ayi Mukama, ebigambo byange bitegere amatu, wulira okukungubaga kwange.* Wuliriza eddoboozi ly’okwegayirira kwange, ayi Kabaka wange, ayi Katonda wange, anti nkuwanjagira. Ekidd.
Anti ggwe toli Katonda asanyukira amayisa agatasaanye, oweekyejo ewuwo tabeerayo.* N’abayisa obubi tibasigala mu maaso go. Ekidd.
Abakola obubi bonna obakyawa, bonna aboogera eby’obulimba obazikiriza.* Omukama yennyinyala omuntu omutemu era owenkwe. Ekidd.
OKWANIRIZA EVANJIRI
Alleluya. Ekigambo kya Katonda kiramu, kiriko kye kikola, kiyingirira ddala okutuuka okwawula omutima n’omwoyo.
EVANJIRI
Tiweereganga na mubi.
Ebigambo by’Evanjiri ya Mukama waffe Yezu Kristu ebivudde mu Matayo. (5, 38 – 42)
Mu budde buli, Yezu yagamba abayigirizwa be, nti: Mwawulira nga bagamba nti: Eriiso ligattwa liiso, n’erinnyo ligattwa linnyo. Naye nze mbagamba nti: Tiweereganga na mubi; oli bw’akukubanga ku ttama erya ddyo, omwolekezanga n’eddala. Oli ayagala okuwerennemba naawe n’okutwala ekkanzu yo, mulekere n’omunagiro. Na buli akuwalirizanga okugenda naye ebigere olukumi, genda naye enkumi bbiri. Akusabanga, omuwanga; n’oli ayagala okukwewolako, tomwegobangako. Ebyo Ornukama y’abyogera.


text:
Minister omubeezi ow’eby’emizannyo Charles Bakkabulindi ategeezezza nti eggwanga lifiiriddwa omuzannyi abadde ow’empisa n’ekitone byabadde yeeyambisa okuweereza eggwangalye.
Bwayogeddeko eri abakungubazi abakungaanidde mu kkanisa ya All Saints wano e Nakasero,minister Bakkabulindi agambye nti eggwanga ligenda kujjukiranga omuzannyi Abel Dhaira olw’obukozibwe n’obuweerezabwe obuteerekerera mu kisaawe ky’emizannyo era mwasinzidde n’asitula bendera y’eggwanga lino.
Ate bo bakwanobe basinzidde mu kusaba kuno nebalangirira enteekateeka y’okulwanyisa ekirwadde kya Kookolo.
Abadde Manager era mukwano gwa Abel Dhaira amanyiddwanga Siras Wekia ategeezezza nti baakuteekawo ekitongole ekimanyiddwanga Abel Dhaira Foundation kimanyise abantu awamu n’okulwanyisa ekirwadde kino ekya kookolo ekimaze abalungi kati abawerera ddala.
Mu kusaba kwekumu n’abakulira eddwaliro ekkulu e Walukuba mwebategeerezza nti baliko ekibangirizi kyebataddewo kizimbwemu waada egenda okutuumwa Abel Dhaira enajjanjabirwamu ekiradde kya kookolo.
Dhaira yafiira mu ggwanga lya Iceland ng’ennaku z’omwezi amakumi 27th omwezi oguwedde ogw’okusatu ng’ekirwadde kya kookolo ow’omubyenda kyekyamunyoola ensingo.
Eggulo lya leero omubirigwe gwakutwalibwa mu maka gaabwe e Walukuba mu Jinja gyagenda okugalamizibwa mu nnyumbaye ey’olubeerera ku lw’okusatu lwa ssabbiiti eno.
PHOTO: www.chimpreports.com


text:
Omusango gwa Nnaalongo Dr Stella Nyanzi avunaanwa ogw’okuyitanga ku mikutu emiyungabantu n’amala amokkola awamu n’okuyita Kabwejungira Museveni omugogo gw’obutuulo gwongezeddwayo okutuusa nga 10th omwezi ogujja ogwa Muzigo Ogw’okutaano.
Ono alabiseeko mu maaso g’omulamuzi wa kkooti ya Buganda Road James Eremye Mawanda n’amutegeeza nti olutuula lwa leero lubadde terusobola kugenda mu maaso okutuusa nga kkooti enkulu emalirizza okuwuliriza oluuyi lwa Nnyanzi mweyasabira ensongaze okuddamu okusooka okwetegerezebwa n’okusinga bweyammibwa olukusa olweyimirirwa.
Kivvuunuddwa Charles Kizindo


text:
Ssettendekero ez’enjawulo okwetooloola eggwanga zikubiriziddwa okujjumbira ensomesa ya tekinologiya nga bayita ku mikutu emiyungabantu.
Amyuka akulira Ssettendekero wa Uganda Christian University ku nsonga z’ebweru wa Ssettendekero David Mugawe ategeezezza nti enkola eno yaakwanguyizannyo abayizi n’abasomesa mu kuyiga ebintu eby’enjawulo kubanga amagezi muliro bweguzikira ogujja ewa munno.
Kivvuunuddwa Charles Kizindo
Photo Credit: UNICAF
Abatwala eby’obulamu mu district ye Nwoya bamalirizza enteekateeka z’okutambula nga bagema abaana b’amasomero n’abataka ekirwadde ky’omusujja gw’ekibumba ogwa Hepatitis B nga kiddiridde omuwendo gwa bano abagenda ku ddwaliro ekkulu eruuyi eyo okubagema ekirwadde kino okulinnya.
Amyuka Ssentebe wa district eno Betty Kibwota ategeezezza nti abataka abasukka mu 100 be bagenda ku ddwaliro ekkulu erisangibwa mu ggombolola ye Anaka okujjanjabwa omusujja guno buli lunaku ng’abantu 76 be baakakeberebwa nebasangibwa nakyo.
Ku luuyi lw’eby’enjigiriza,abitwala Erwenyo Richard eby’enjigiriza ebitali bya mulembe eruuyi eno abitadde ku butabeera na basomesa bamala nga bwegwalibadde.
Ono ategeezezza nti okusinziira ku muwendo gw’abasomesa be balina okubeera nabo mu masomero ga Gov’t ku madaala gombi erya Primary ne Secondary babuzaako abasomesa 206 ekiteekawo omwaganya omunene ennyo ng’ekiseera kino balina amasomero ga Primary amakumi 48 Primary ne senior nga buli limu lirimu abasomesa ekinene ennyo bana bana abakola.
Kivvuunuddwa Charles Kizindo
Photo Credit: Red Pepper
Bannayuganda abaseega n‘ekirwadde kya Mukenenya abasoba mu 5000 be bagenda okuganyulwa mu lusiisira lw’eby’obulamu mu bizinga e Buvuma okuva nga 3rd ne 4th omwezi ogujja.
Minister w’eby’obulamu mu bwakabaka bwa Buganda Dr Ben Mukwaya ategeezezza nti basazeewo batwale obujjanjabi ku bizinga bino lwa nsonga nti eby’obujjanjabi tebituusibwayo bulungi.
Ono ategeezezza nti kyamazima mukenenya munginnyo mu bizinga olw’engeri abavubi gyebeeyisaamu ssonga n’okusomesa ku birwadde ebirala kwakubeerayo.
Kivvuunuddwa Charles Kizindo
Abatuuze mu kabuga ke Kyengera akasangibwa mu ggombolola ye Nsangi mu district ye Wakiso ku mwasanjala ava e Kampala okudda e Masaka bategeezezza omukulembeze w’eggwanga lino YKM7 nti eddwaliro lye balina mu kitundu kino teribangamu ddagala buli lwebagenda okujjanjabwa era baakimanyiradda nti abasawo buli lwebagendayo babasindika kugula ddagala mu bulwaliro obw’obwannanyini obungi mu kitundu kino ate obuseera eddagala ekiyitiridde.Bino babimutegeerezza mu kisaawe ky’essomero lya Summit erisangibwa okumpi n’akabuga kano bwabadde abaperereza bamuyiire akalulu akanaamuzza mu ntebe y’obukulembeze bw’eggwanga lino.
MUseveni bwavudde e Kyengera yeeyongeddeyo e Butambala n’empigi era gyakubye enkungaana ez’enjawulo.Eruuyi eno M7 abavubuka abasuubizza emirimu ate n’agugumbula n’ebitongole ebiwola abantu ensimbi nebiwunzika nga bibanyazeeko eby’obugagga bwabwe byagambye nti amangu ddala ng’azze mu ntebe emuleebuukanya waakubikwatako alabe nga tebiddamu kumalako bataka gya Nakakaawa.Omusasi waffe Nsereko Balikuddembe atutegeezezza nti M7 kakuyegewe yamutandikidde mu kabuga ke Kibibi wuuyo Buwama n’asembyayo e Mpigi n’olukungaana olunene.
Emikolo gy’olunaku lw’ekirwadde kya Kookolo emikulu egy’eggwanga gitegekeddwa olwa leero mu district ye Tororo mu Buvanjuba bw’eggwanga ku ddwaliro lya Kiyeye Health Centre II erisangibwa mu ggombolola ye Nabunyonga wansi w’omulamwa ogugamba nti ‘’ Bwetuba nga tusobola nange nsobola’’ ng’ekigendererwa ky’olunaku luno emirundi gyonna lweruzze lukuzibwa ssi kusukkulumya kirwadde wabula okwekwanyizaamu embavu n’empenda ez’enjawulo eggwanga mwerisobola okuyita okulwanyisa awamu n’okujjanjaba ekirwadde kino ekya kookolo.
Ssekamwa w’eddwaliro erijjanjaba ekirwadde kino mu ggwanga erya Uganda Cancer Institute Christine Namulindwa agambye nti olunaku olwa leero bagenda kulweyambisa mu kumanyisa abantu kalonda yenna akwata ku kirwadde kya kookolo omuli emitendera munnayuganda gyeyaaliyiseemu okukyewala okwo ssaako bwekijjanjabwa oyo akirina.Emikolo gy’olwa leero giwomeddwamu omutwe ministry y’eby’obulamu awamu ne Uganda Cancer Institute.
Abakugu mu by’endiisa y’abaana amabujje okuva mu mawanga amakumi 33 okwetooloola Ssemazinga wa Africa bataka mu ggwanga n’ekigendererwa eky’okwetaba mu lukiiko ttabamawanga olw’eby’endiisa y’amabujje agenda okumala enzingu ennya wano mu ggwanga mu wooteeri ya Imperial Royale ategekeddwa aba Internatinal Baby Food Action Network Uganda ng’agendereddwamu kugabana na kuwanyisiganya birowoozo ku by’endiisa y’amabujje,ba maama abazito n’endabirira y’emmere y’abawere.Bwabadde aggulawo olukiiko luno ttabamawanga,minister w’eby’obulamu Dr Elioda Tumwesigye agambye nti wakyaliwo obwetaavu bwamanyinnyo obw’okusomesa bamaama omugaso n’amanyi agali mu kuyonsa amabujje naddala emyezi egisookera ddala omukaaga nga tegaweereddwa kika kya mmere kirala kyonna wadde amata amalala ng’oggyeeko amabeere.Ono ategeezezza nti mu ggwanga wano abaana ebitundu 5.8% abali wakati w’emyezi omukaaga n’amakumi 24 beebafuna endiisa esaanidde eri obulamu bwabwe ssonga bannaabwe mukaaga bokka ku buli baana kkumi be baweebwa ebbeere lyokka okumalako emyezi omukaaga egisooka mu bulamu bwabwe obw’okunsi.
Bangi ku ffe tutera okubeera n’entuumu y’ebintu byetwegomba okukola n’okutuukiriza ssonga mazima ddala byetooloolera ku nneyisa zaffe.Bingi ku bino oluusi bitulemerera okutuukiriza olw’enneeyisa zaffe,wabula weetegereze engeri gyoyinza okwekyusa wennyini n’otuukiriza ebirootobyo;
1.Beera ku nsonga kwennyini(Teweetooloola)
Bwekuba ku bya kulya tunuulira nsonga sso ssi bika bya mmere byoayagala kulya.Manya nti ku ky’enkya ndya kino,ekyemisana kino wabula weewalennyo okulya emmere etatuukiridde,weefumbirenga gyeweekakasa era weewale okunywanga soda awoomerera ennyo!
2 Kola obwa nnampala ku biruubirirwabyo
Tekiba kirungi kulekerera kyoyagala kutuukiriza,kiremengako okyetegereze era okirondoolenga kyamazima ddala ojja kukituusa gyokyagala.Buli lwokola ng’ogoberera kyokola omanya kyosobola n’ekituufu ky’oli oba kyotali ate mwanawattu n’oluvannyuma kino kikwetereereza kyennyini mu kkubo ettuufu erinaakuyamba okukituukiriza.Buli lwogoberera kyokola kikuwa muli obumativu mu mutima era n’okuwankawanka okwalikubaddemu ne kuzikirira.
3.Weekubengamu ekitangaaza ng’oymbwa abalala
Eno mpagi nkulunnyo,tegeeza ku balala kyowulira mu mutima ng’oyagala okukikola,tambula n’akusingako mu kyokola kikuyambe okwekebera mu busobozibwo,oba ssi ekyo funayo akubangula mukyo.
4.Wezzeemu amaanyi
Ng’oyagala ekiruubirirwakyo okutuukirira ggwe kennyini wezzeemu endasi ekitwala mu maaso.Bwetwezzaamu amaanyi twongera okugenda mu maaso awatali kuddirira.Buli lwetuwa emibiri gyaffe amaanyi tuba n’ebbeetu erigibuuza kyegitukoledde.
5.Weewale okutumereganya ebyetaagobyo
Bweweesanga ng’ovudde ku mulamwa gw’ebirootobyo olw’ebirala ng’ate nabyo obyetaaga,lwananga bwezizingirire olabe ng’odda mu kkubo ettuufu bwolemererwanga ggwe ng’omu funa omuntu omulala akuyambe okudda ku mulamwa.Nebwekiba kyetaagisa kukyusa mpisazo osobole okutuuka gyolaga,kikole.
*Enniimu erimu ekirungo kya Vitamin C ekyongera amanyi mu mubiri agalwanyisa ebirwadde eby’enjawulo.
*Enniimu erimu ekirungo ekimanyiddwanga Pectin Fibre ekiyamba ennyo mu kyenda ekitono atenga eyambako n’okutangira obuwukawuka mu mubiri.
*Okunywa enniimu mu mazzi agabuguma buli ku makya kiyambannyo okufulumya obutwa okuva mu mubiri.
*Enniimu eno eyambako mu ntambuza y’emmere mu mubiri n’okukola omubisi gw’akalulwe.
*Enniimu eno ewa omubiri ebirungo ebitambuza omubiri gwonna obulungi omuli ekya Citric Acid,Pottassium,Magnesium,Calcium,Phosphorous n’ebirala.
*Enniimu eno eyamba omubiri mu kuziyiza okwala kw’obuwuka obuleeta endwadde obumanyiddwanga Bacteria.
*Eyamba n’okukendeeza obulumi n’okumeketa kw’ennyingo nga mu maviivi engeri gyerina obusobozi obusaanuusa buli kacica .
*Ejjanjaba lubyamira(ssennyiga, ekifuba n’omutwe ebirumira awamu)
*Ekirungo kya Pottassium ekigirimu kiyamba okuddaabulula obwongo n’ebinywa ebibugattako.
*Enniimu ewa amanyi ekibumba n’eyongera n’embavu obuwuka obusirikitu obukibeeramu okwongera okukikuuma nga kiramu bulungi.
*Eyambako mu kukkakkanya ekikeeto ssinga okeetebwa.
*Enniimu ya mugasonnyo mu kukuuma olususu nga lwakaayakana n’okuziyiza enkanyanya.
*Ekuuma amaaso nga malamu bulungi awamu n’okutangira ebizibu ebyandigatuuseeko ssing’ogikozesa.
*Eyambannyo mu kutonda amazzi g’omubyenda agayambako mu kutambuza obulungi emmere mubyo.
*Eyambannyo mu kuzza embavu mu mubiri naddala ng’omuntu akozennyo n’akoowa.
Ebbugga ng’enva endiirwa nazzikuno nga lyettanirwannyo amaka mangi olw’emigaso emingi egyalizuulwamu.Bo nno ab’edda baaliserulizanga ku ntamu waggulu nerisobola okusigaza emigaso gyalyo gyonna ng’era wammaggwe amaka omuliibwa enva endiirwa nga zino abaana n’abakulu nga batunula bulamu bwereere.Ennaku zino ebbugga terikyanogwa bunogwa mu nnimiro nga bwegwabanga edda,kati abantu naddala ab’omu bibuga balisanga mu butale bwa mmere nga e Nakasero ,Owino,Kalerwe nne mubutale obulala.Emigaso gy’ebbugga kyamazimaddala kaamusoga’’KAMAALA’’ egimu kugyo gy’egino wammanga;
· Ebbugga lirimu ebirungo ebiwa omubiri amanyi byotasanga munva ndiirwa ndala.
· Ligonza mu lubuto bwatyo n’ayanguyiza ebyenda okukola egyabyo
· Liyambannyo mu kukuumira omubiri mu mbeera yaagwo esaanidde,okugeza;likendeeza ku kirungo kya ssukaali mu musaayi ate nerikendeeza n’emikisa gy’omuntu alirya okufuna ekisannyalalo n’ebizibu by’obulamu ebirala ng’okutawanyizibwa mu bwongo.
· Liyambannyo naddala abalwadde abaweddemu omusaayi oba abo abakeberebwa nebasangibwa nga bagwetaagannyo kubanga lyongezaamu ku bwangu mu mitendera mwegukolerwa.
· Likendeeza emikisa omuntu gyaba nagyo okufuna ebirwadde by’omutima n’enkola y’ebitundu by’omubiri ebitambulirwako obulamu ng’omutima,amawuggwe n’obwongo.
· Ebbuga era eri oyo alirya limuyambako okukendeeza emikisagye okufuna ekirwadde kya Cancer olw’ekirungo ekiririmu ekimanyiddwanga’’ Amino Acid.’’
· Ebbuga lino bwerikamulwamu omubisi,tegumanyi mbiro mu baana ne mu bakulu.
· Eky’amagero ekirala mu mubisi ogukamulwa mu bbuga ky’eky’okendeeza ku kukutuka kw’enviiri mu bakyala ng’ozinaabyengamuomubisi guno ate mwanawattu gukendeeza n’envi ezitera okumera ng’abantu bakyali ,omuganda kyayita ‘’Okutuuba’’.
· Ebbuga liyamba emibiri obutafiirwa birungo mygyo eby’omugaso nga mu bino mulimu n’ekimanyiddwanga’Calcium’
· Liyambannyo n’okwoza emmunye atera okulirya n’alabanga bulunginnyo.
Abaagereesa nti ennaanansi ye Kabaka w’ebibala eppeera nebaliyita Nnaabakyala kyamazima tebaawubwa.Mu byafaayo by’ekibala kino kigambibwa nti kyatandikira ku Ssemazinga wa America mu mawanga g’amasekkati g’obukiikaddyo.Atamanyi bulungi mupeera gubeera muti mutono ddala era omugonvu ennyo gw’oyinza n’okuweta n’onogako amapeera n’oguta neguddayo negwesimba nga bwewagusanze.Langi yaagwo esinga okusangwa ebeera mungeri nga ya ffeeza era ekikuta kyagwo kiyakaayakanamu.Alidde eppeera aganyulwa byansusso nga mu migaso gyafuna,gino wammanga tegimuyitako;
*Eppeera lirimu ebirungo amakumi 30 birambirira ebireeta amanyi mu mubiri ng’aliridde ne bwaba abadde mulwadde akuba ku matu era n’afunamu embavu.
*Eppeera lirimu ekirungo ekikendeeza ku butwa bw’omu mubiri obutera okuviirako abantu okulwala ekirwadde kya kookolo atera okukwata munda naddala ku kyenda ekinene n’ebitundu ebikiriranye.
*Eppeera lirimu ekirungo kya Vitamin C ng’aliridde aganyulwa ebitundu 628% bw’oligeraageranya n’ennaanansi erimu ekirungo kye kimu ebitundu 131%.Kino okukifuna obulungi osanye oliriireko n’ekikuta ng’okyozezza bulungi mu mazzi amatukuvu.Ekirungo kino kiwa omubiri amanyi agalwanyisa ebirwadde eby’enjawulo.
*Okumanya eppeera lya kyewunyo,lirimu ekirungo kya Vitamin A ekiyamba mu kukuuma olususu nga lulamu bulungi n’ebitundu ebirimu ennyingo nga biweweevu bulungi n’ebinywa.Eppeera lino lya mugasso nnyo eri omukyala omuzito anti limuwa kyenkana buli mubirigwe kye gwetaaga.
*Nga bweriri linnantaggwa matenda,eppeera litangira olususu obulabe obwandiruviiridde mu lubuguumirize oluva ku njuba ssonga mu baami likendeeza emikisa omusajja gyaba nagyo egy’okukwatibwa ekirwadde kya kookolo akwata mu busajja.
*Eppeera lyerimu likendeeza emikisa omuntu gyaba nagyo egy’okukwatibwa ebirwadde by’omutima n’entunnunsi.
Abakugu bagamba nti,weewaawo ng’amapeera ga mugaso nnyo,tegasanye kulya nga mmere,gasanye okuliibwa ng’agawanyisa n’ebibala ebirala kubanga galimu nnyo ekirungo kyebayise ‘’Fructose’’ nga kino bwekiyitirira mu mubiri kyandifuuka ate eky’obulabe olwa ssukaali omungi akirimu.


text: Wenjogerera nga ebula enaku 18 zokka, ensi nensi yeyiwe e Lugogo okwerabira kukikopo ky’empaka z’ensi yona ekinaabera mu Uganda nga 6th march ku kisaawe kya cricket e lugogo. Okutandika nga Monday 19th omwezi guno, emikutu gya Next Media okuli NBS TV, Sanyuka Tv, Nile Post nemirala gyakutandika okugaba ticket z’okulaba kukipo kino. Naye Omusasi waffe web Daniel Sebakijje kayongere okutuwa embozi ku byafayo byekikopo kino nga leero akuleetede abakwasi ba goolo abasinga okwaatiikirira mu mpaka zino.


text:
Omumyuka wa Ssenkaggale wa DP mu Buganda omubaka wa Mukono Betty Nmbooze yandisimbibwa mu kakiiko akakwasisa empisa mu kibiina ssinga alemerako n’agenda mu maaso ne ttabamiruka gwateekateeka.
Nambooze ategese olukungaana olw’abakulembeze mu Buganda okwegeyaamu ku bisoomoza ekibiina ku lwokutaano nga 31 kyokka nga kino Ssenkagale w’eKibiina Nobert Mao akiwakanya.
Amyuka omwogezi w’ekibiina Waiswa ategezezza nti Mao yagenze ewa Nambooze amusabe okuyimiriza ttabamiruka wa Buganda ye kyagamba nti kigendereddwamu kwabuluza mu Kibiina n’ategeeza ng’ensonga zaayogerako bweziri entuufu wabula n’asaba bakiweemu akadde.
Kivvuunuddwa Charles Kizindo
Photo Credit: Daily Monitor


text:
Ekiwandiiko#1 » Ntenvu 30th, 2017, 5:03 pm
Akabbiro: NDEERWE (butiko bweru, bumera ku ttale, mpiira)
Abembogo tebalya mmere efumbiddwa mu ntamu empya, okusobola okugiriiramu bagissaamu oluggyo wansi, ne batereeza emmere ku luggyo olwo.
Abembogo abamu baava Bunyoro okujja mu Buganda. E Bunyoro baabeeranga mu kifo ekiyitibwa Mazigita, okumpi ne Kibulala. Naye Kiwutta e Magonga yaliwo ku Kabaka Kintu (1200).
Kiwutta ye yali Ssaabagabo wa Kabaka Kintu.
Awo olwatuuka Omulangira Kimera (1260) n'awasa omuwala Namagembe, muwala wa Makumbi Owembogo. Makumbi yalina abaana be abalenzi bana:
Kaddu
Walakira
Wavvuuvuumira
Ssemitego
Makumbi yali muyizzi, era emirumdi mingi yayigganga wamu ne Kimera nga Kimera akyali e Kibulala mu Bunyoro. Awo Omulangira Kimera bwe yali ng'ajja okulya Obuganda (1274) Makumbi n'abaana be bonna nabo ne basitula ne bajja ne mukoddomi waabwe. Lwali lumu ngaa bajja Namagembe muka Kimera n'akoowa nnyo. Wavvuuvuumira yalaba mwannyina akooye n'amusitula. Omulangira Kimera yalaba basitudde mukyala we naye n'asaba bakoddomi be bamusitule. Makumbi kwe kulagira Kaddu asitule Omulangira. Okwo Abembogo kwe baggya obukongozzi bwe bakola n'okutuusa kati.
Kimera ne Makumbi bajja bayigga mu luggendo lwabwe lwonna okuva e Bunyoro. Awo bwe baali kumpi n'olusozi Mugulu Makumbi n'ayawukana ku mulangira, n'agenda ng'ayigga yekka. Bwe yatuuka ku lusozi Mugulu embwa y'Omulangira eyayitibwanga "Ssemagimbi" n'essula ekyuma kyayo ku lusozi olwo. Makumbi bwe yanoonya ekyuma ky'embwa nga takiraba n'atandika okwokya obuyiira asobole okukiraba. Omulangira bwe yasinzira ku kasozi nnayota n'alengera obuyiira ku lusozi Mugulu. Bwe yabuuza ayokya obuyiira obwo ne bamutegeeza nti Makumbi. Awo Kimera kwe Kutuuma Makumbi erinnya erya KAYIIRA. Ebyo bwe byaggwa Kimera n'abantu be ne beeyongera okulamaga mu lugendo lwabwe. Bwe baatuuka ku lusozi Gguluddene mu Busiro Wavvuuvuumira n'asamba ku kisaka Wannyana awummulireko. Awo Wavvuuvuumira we yaggya erinnya erya Kasamba. Ne Kaddu oluvannyuma yafuna erinnya erya "Ssekayiba".
Kimera bwe yamala okutuuka ku Buganda ng'amaze n'okulya Obuganda Kayiira n'amusaba amukkirize okuddayo okuzimba ku lusozi embwa kwe yali esude ekyuma. Kabaka bwe yamukkiriza n'addayo n'azimba. Okuva olwo n'okutuusa kati obutaka bwa Kayiira obukulu buli Mugulu mu Ssingo.
Kayiira bwe yamala okuzimba ku mugulu abantu ne batandiika okumuleeteranga omwenge. Naye bwe yamalanga okugunywa ng'akkuse, ng'agamba nti:
"Amaalwa ga Juule"
Okwo abantu kwe basinziira okumuyita GAAJUULE. Na buli kati omukulu w'Ekika ky'Embogo ayitibwa Kayiira Gaajuule.
EMIRIMU GY'ABEMBOGO KU KABAKA
1. Obukongozzi. Bukolebwa Ssekayiba e Ssenge.
2. Okukwata engabo ya Kabaka Kaamaanyi, n'amafimu ge
3.Nsigo amyuka Mulamba Wambogo era y'aggala oluggi lw'Olubiri oluyitibwa Nsigo.
Ebigambo byo wandiise: 409


text:
Ekiwandiiko#1 » Gatonnya 12th, 2018, 8:17 pm
AKABBIRO: KATINVUMA
Kye bayita "Envuma" kantu kalinga embira oba akatiiti. Mbu kabeera mu nnyanja. Abenvuma tebambaza baana baabwe bubira obwo obuyitibwa envuma.
Akatinvuma ko kabowabowa. Kabeera ku nsiko. Abenvuma tebakassa mu byogero bya baana baabwe okukayenga n'eddagala eddala.
Ebigambo by'okujja kw'Abenvuma mu Buganda byogerwa bwe biti: Jjajja w'Abenvuma ye KYADDONDO. Kyaddondo yajja ne Kintu. Kintu bwe yamala okuzimba ku Magonga mu Busujju, Kyaddondo n'azimba ku mutala Busaaku mu Busujju.
Ku Busaaku Kyaddondo yamalako ebbanga ttono ne bateesa ne Kintu, Kyaddondo n'agenda ku lusozi lwe tuyita Lubaga kaakano, n'azimba okwo. Bwe yava ku Lubaga n'adda ku Mbuya. Bwe yava ku Mbuya n'adda ku Kawempe. Bwe yamala okuzimba,
abantu abaagendanga gyy'ali ne batandika okwogeranga nti "Tugenda wa Kyaddondo". Awo erinnya Kyaddondo we lyasinzira ne libuna olusozi lwonna Kyaddondo kwe yali. Erabwe lyagenda ligaziwa, ne libuna essaza lyonna kaakano eriyitibwa
Kyaddondo. Ku Kawempe Kyaddondo kwe yazaalira omwana we ayitibwa Kagoma. Kyaddondo yafiira ku kawempe era kwe yaziikibwa. Omwana we Kagoma ye yamusikira. Kagoma bwe yamala okusikira kitaawe n'agenda abeera ku mutala kaakano oguyitibwa
Maganjo. Ku Maganjo Kagoma kwe yazaalira omwana we ayitibwa Lwomwa. Oyo Lwomwa bwe yakula n'agenda azimba ku mutala oguyitibwa Jjinja. Lwomwa bwe yali ng'ali ku Jjinja n'azaala omwana we Mugambwa. Lwomwa bwe yafa omwana we Mugambwa
n'amusikira. Mugambwa bwe yamala okusikira kitaawe n'agenda azimba ku butaka bwa jjajjaawe Kyaddondo ku Kawempe. Mugambwa bwe yali ng'ali ku Kawempe, n'azaala abaana be bano:
1.Walugumba ow'e Ssebbajjo Tomi mu Kyaddondo
2.Wagaba ow'e Naggyo mu Kyaddondo
3.Kasirye ow'e Naggyo mu Kyaddondo
Walugumba bwe yakula n'azaala abaana be bano:
1.Jjita ow'e Nansangwa, Kyaddondo.
2.Ssere Ssekaggya Sseruwagi Nambatuusa ow'e Bbumbu, Kyaddondo
3.Lule Kasiriivu ow'e Nangabo, Kyaddondo
Mugambwa bwe yafa omwana we ow'okubiri, Wagaba, n'amusikira. Ennaku zaayitawo ntono nga Wagaba amaze okusikira kitaawe, obutiko ne bumera ku mallalo ga Mugambwa. Ssere, omwana wa mugambwa bwe yalaba obutiko obumeze ku malaalo ga jjajjaawe,
n'asanyuka era n'genda ayita baganda be, ne baggya obutiko obwo ne babutwala eka. Wagaba bwe yalaba obutiko obuvude ku malaalo ga kitaawe, n'agamba baganda be ne batabani be nti "tetuyinza kulya butiko obumeze mu kitaffe".
Baganda ba Wagaba ne batabani be bamuddamu kimu nti "Tewali kitugaana kulya nte kitaffe gy'atugabudde".
Wagaba yalaba baganda be bagaanye okuwulira ebigambo bye ate ng'obutiko buleese empalana wakati we ne baganda be, ye kwe kusiba ebibye n'ava e Kawempe n'agenda mu Busiro nga bamaze n'okulwana ne baganda be. Wano kirabika ng'obukulu bw'obujjajja
obw'ennono Wagaba yagenda nabwo, Kubanga ye yasikira Mugambwa, eyasikira Lwomwa, eyasikira Kagoma, eyasikira Kyaddondo, kuba ate tulaba ng'e Kawempe tewaavayo muntu yagenda kusikira Wagaba wazira Baggunju ab'e Bukalango be balina obusika bwa Kyaddondo.
Olusozi Wagaba lwe yazimbako ng'atuuse mu Busiro, abantu nalwo kwe kulutuuma "Wagaba". Ku lusozi Wagaba kuliko ekitundu ekiyitibwa Ssewampaka. Erinnya eryo liringa eryagenderera okutegeeza empaka Wagaba ze yalina ne baganda be ezaamutwala mu Busiro.
Mu Busiro Wagaba gye yazaalira Ekika ky'Obutiko. Sseree, oluvannyuma banne baamutuuma erinnya Ssekaggya olw'okkuggya obutiko obwamera ku malaalo ga jjajjaabwe Mugambwa, ne bamuyeeyerezanga nti Ssekaggya butiko. Okuva ku Ssere, erinnyya Ssekaggya lyayingira mu
kika kyeEnvuma ne likalira ddala. Ssere ye yaleeta n'erinnya lya Sseruwagi mu kika ky'Envuma. Mu biro bya Ssere Abaganda baalwana nnyo n'Abanyoro abaali mu Buganda. Ssere yali muzira nnyo mu kulwana ne mu kuzibira banne. Abantu kyebaava bagamba nti
"Oyo ye Sseruwagi, olwawangiza Abakyaddondwa".
Era baamuyita Nambatuusa eyatuusa abakyaddondwa, kuba yali muzira mu ntalo, n'atuusa Abenvuma bangi ku Kabaka. Oluvannyuma, erinnya Sseruwagi lyafuukira ddala ery'Ekika ky'Envuma.
Lule naye yali muzira nnyo mu ntalo z'Abanyoro ze twogedeko. Yatta abantu bangi nnyo. banne kyebaava boogeranga nti: "Lule yatta kasiriivu".
Ku Lule erinnya Kasiriivu kwe lyava okufuuka ery'ekika ky'Envuma
Erinnya Kyaddondo lyo terifuukanga. Omukulu w'Ekika ky'Envuma ow'akasolya y'ayitibwa Kyaddondo. Obutaka bwe obukulu buli Kawempe mu ssaza Kyaddondo. We yaziikibwaa wayitibwa Kyaddondo era amalaalo ge galabika.
Ab'Amasiga abatuuka ku Kyaddondo:
1.Walugumba Ssebbajjo e Tomi mu Kyaddondo
2.Kasirye e Naggyo mu Kyaddondo
3.Jjita e Nansangwa mu Kyaddondo
4.Ssekaggya e Bbumbu mu Kyaddondo
5.Kasirivu e Nangabo mu Kyaddondo
6.Gugu Ssekasiko e Bubembe mu Ssese
7.Ssendege e Bukasa mu Ssese
8.Mufuumula e Nyimu mu Kyaggwe
Gugu ne Ssendege baana ba Kasiriivu ow'e Nangabo, naye obukulu bw'emirimu gye baakolanga, bwabakkirizisa okuba Ab'Amasiga abatuuka ku Kyaddondo.
EMIRIMU GY'ABENVUMA KU KABAKA
1.Abenvuma basumba ba Kabaka. Edda Ssebalijja e Buwambo ye yalundaanga ente ya Kabaka eyayitibwanga "Nakawombe". Ate Kalususi ow'omu Buso, ye yalundanga ente y'Omulongo wa Kabaka. Ente Kaluusi gye yalundanga yayitibwanga "Kalongo".
2.Abenvuma be Bassaabagabo mu ssenero lya Kabaka.
3.Gugu ne Muganda we Ssemagumba, be baali bakabona ba Mukasa abakulu mu Ssese. Bombi baabeeranga ku Bubembe.
4.Ssendege ow'e Bukasa, ye yali kabona wa Wannema.
5.Lusundo ow'e Busundo mu Ssingo, ye yali kabona wa Wamala.
6.Muzimba ow'e Bulyake mu Bulemeezi, ye yali kabona w'omugga Lumansi.
7.Nakasaawuuula ow'omu Ngobe e Sseguku, ye yali kabona w'omugga Mayanja Kato.
8.Mmondo omutaka w'e Buswa e Ssese, mutabani wa Gugu, y'akuuma ekibbira "luggo" omutemwa "Ddamula". Banoba mutabani wa Gugu omulala, y'akuuma ekibbira Buwe eky'e Kkoome era ekitemwamu "Ddamula". Ddamula atemwa mu muti gwa "Nzira".
9.Munyagwa e Kirindi, ye yawungulanga abantu abaavanga e Busoga okujja e Buganda, n'abaavanga e Buganda okugenda e Busoga, nga bayita mu mwalo Bukweya ku mugga Kiyira. Eryato lye ekkulu mwe yawunguliranga abantu, lyayitibwanga "Nakakweya".
Omulimu ogwo Munyagwa yagutandika ku Mikaabya.
110.Kyoto e Buyinja mu Kyaggwe, y'aweesa ekifumu "Kayiikuuzi" Namusu ky'asimisa ebinnya bya Kabaka.
Abenvuma baayatiikirira nnyo ku mulembe gwa Kabaka Nakibinge (1440-1490). Ssekaggya eyali Katikkiro wa Kabaka Nakibinge, ne Jjita Mankumba eyali Kaggo we, ne Kasiriivu eyali Ssekiboobo, bonna baali banvuma. Ssekaggya ne Jjita Mankumba, be baatwala Kabaka Nakibinge e Ssese ng'agenda okusaba
Wannema omuzira Kibuuka. Kagali mutabani wa Ssekaggya, ye yadda ku Bwakatikkiro nga kitaawe Ssekaggya amaze okubuvaako olw'obukadde, nga ne Kabaka Nakibinge amaze okufa.
Amannya Abenvuma ge batuuma mu Masiga gonna ge gamu. Kyokka waliwo amatonotono agasibuka mu masiga g'e Ssese n'ery'e Kyaggwe.
Abalenzi
Mugambwa
Walugumba
Kasirye
Jjita (Kasozi)
Ssendege
Ssekaggya
Kasiriivu (kabbira ku Nangabo)
Sseruwagi
Kagali
Kagoma
Lugoloobi
Ssekimette
Ssemaluulu (Luzzi e Nabutitti)
Kabembula
Kabinuli
Ssenjovu (mugga ku Jjita)
Ssebalijja
Kavuma
Mankumba
Bukulu
Munyagwa
Kiwana
Kibumbwa
Seddyabanne
Ssemusu
Kabenge (kasozi ku Nabutitti)
Ssendagire
Kasi
Lwetutte
Kaggo oba Ssekaggo
Abawala
Nalunga (Kagga)
Nakasi
Najjita
Nankanja
Nnabasirye
Mbigidde
Nakkomo
Mbekeka
Nambwayo
Nannozi
Nanvuma
Nangabane
Nabubi (Kagga ku Jjita)
Nantaba
Nabirimu
Namiyonga
OMUBBALA
"Mpadduka (okulwana) aliddayo mu Kyaddondo".
Omukyala Nalunga muka Kabaka Jjuuko yali Wanvuma.
Kabaka yamuwasa Nabutitti ew'Omutaka Nakbalira. Kitaawe ye Ssemaluulu. Nalunga baayagalana nnyo ne Jjuuko. Yogoya n'amayuuni okumusanyusa, ne bamuggyako enkogera zino zombi:
1."Nkole mpoomye, Nalunga yagoya amayuuni"
2."Ontuuse, Nalunga yatuuka Jjuuko".
Nalunga amayuuni yagagoyera ku kasozi Bukasa, naye oluvannyuma akasozi nako baakatuuma Nkolempoomye. Akasozi ako kali Nabutitti.
Mu kika kino mwe mwazaalibwa Canon Apolo Wasswa Kiveebulaya ow'omu kibira e Mbooga mu Congo. Kitaawe ye Samuel Kisawuzi. Kisawuzi yaziikibwa ku kasozi Kabenge ku Nabutitti. Ate Filipo Sseruwagi Namukadde, omu ku Baganda abasatu, Muteesa I be yasooka okutuma ewa Queen Victoria mu 1879,naye yali Wanvuma, era naye yaziikibwa ku Nabutitti.
Ebigambo byo wandiise: 1179


text:
Abadde akulira oludda oluwabula Gavymenti wiinie Kizza leero lwawadeyo ofiisi ye eri eyamuddira mu bigere Betty Ocan nga bombi basabye waddewo enkolagana mu boludda oluvuganya
Minister avunanyizibwa kunsonga za Kampala Betty Kamya asekeredde abateekateeta omutwala mu mbuga z’amateeka olwa katale ka Parkyaadi akasendwa gyebuvuddeko, nagamba nti bano baleke kumala byamubulago. Minister akakasa nti buli kyakolebwa kyaali mu mateeka era yekenyini bwaba akola emirimu gye talina gwayingirira. Agamba nti abamukuba mu mbuga z’amateeka abalinze namaddu mangi.
Abatuuze b’omu Ggombolola y’e Muko mu district y’e Rubanda gebakaaba gebakomba oluvannyuma lw’enkuba okusanyaawo ebirime byabwe ebibadde batuuse okukungula. Enkuba eno eyatonnyedde essaawa ebbiri zokka evuddeko n’abataba agasaanyizzaawo enju eziwerera ddala 15.
Yelusalemi, kibuga kitukuvu era kya byafaayo mu bitabo ebitukuvu Kyokka newankubadde nga guli gutyo, ekibuga Yerusalemi era ntabiro y’enkayana wakati wab’enzikiriza ya Kristu n’abasiraamu era wakati wa Yisirayiri ne Palestina Abalamazi bannayuganda bangi bekulumulula buli mwaaka okugeenda okulambula Yelusalemi n’okufuna emikisa egijjudde mukifo kino.
Amasengejje Full News Bulletin
Okusaba ku kkanisa y’abakulisitaayo eya All , eyabbulwamu abatuukirivu bonna kutandise ku sawa emu n’ekitundu ez’enkya era nga kwaya y’ekugguddewo aluvannyuma lwa Ssaabalabirizi w’ekkanisa ya Uganda Stanley Ntagali y’akulembeddemu okusaba era essira asinze kuliteeka ku kukuutira bagoberezi kwongeramu maanyi nga bakola basobole okwekulaakulanya.
Ensonga z’omusinga Charles Wesley Mumbere zandilinnya enkandaggo anti omuwaabi wa gavumenti elowooza kukyakumutwaala mu kooti ey’ekinamagye okumuwozesa emisango egyekuusa ku kukozesa emundu n’efujjo. Okusinzira ku police Mumbere wakuzibwaayo mu kooti obudde bwonna ku misango emijja egyekuusa ku butemu, n’obutujju nga kigambibwa nti yagizza mu 2015 ne 2016. Kino kiddiridde munna UPC...
As support for the move to merge government agencies gathers pace, in parliament a section of mps now want a more comprehensive approach that will see the size of cabinet trimmed. Tororo municipality law maker Apollo yeri first floated the idea in a presser at parliament in what could...
Liigi yegwanga eya Rugby ezeemu okutojera olunaku olwaleero nemizanyo egyenjawulo era omusasi waffe Grace Mbabazi alondodde egizanyiddwa.
Esigadde olunaku lumu lwokka emizannyo gya Olympics giggyibweko akawuuwo mu kibuga Rio De Janiero ekya Brazil, era abazannyi ab’enjawulo bali mu ketereekerero ka maanyi. Uganda yakiikirirwa tiimu y’abazannyi ab’enjawulo okuli n’omuwuzi Jamila Lunkuse. Ono tusobodde okumufuna ng’ali mu kutendekebwa okw’akaasa mmeeme.
Ebyama ebitiisa byongedde okuzuuka mu kunonyereza okugenda mu maaso ku kasiimo omukulembeze w’eggwanga keyawa abakungu ba gavumenti a 42, olwokuwangula omusango gwa amafuta e bungeleza. Ebizuliddwa ababaka ku kakiiko ka palaamenti akalondoola entambuza y’emirimu mu bitongole bya gavumenti aka COSASE biraga nti ensimbi ezaagabanibwa zaali Obuwumbi 94 sso ssi Mukaaga...
Olwaleero Pulezidenti Museveni awandiikidde Kyansala wa Yunivaasite y’e Makerere ebbaluwa mwalondedde akakiiko ak’enjawulo okugenda e Makerere okutandika okunonyereza ku nsonga zaayo. Mungeri y’emu Poliisi eriko omuyizi w’e Makerere gwegombyemu obwala ng’ono ne banne babadde bali mu lukwe lwa kwesiba njegere ku wankaako wa ssettendekero ono okulaga okunyolwa kwabwe olwa Yunivaasite...
Poliisi mu kampala ewaliriziddwa okukuba amasasi mu bbanga n’omukka ogubalagala okusobola okugumbulula abagoba ba takisi ababadde bawakanya bannabbwe abavuga pikipiki ezitwala abasatu ezimanyiddwa nga Tukutuku okukolera okumpi nabo Guno mulundi gwa kubiri ga balwana nga ne ku lwomukaaga abagoba ba Takisi baakola ekintu kyekimu
Sebastien Desabre avudde bufaransa.
President Museveni has said there is no harm in debating a proposal to lift the presidential age-limit from the Constitution. Addressing journalists, Museveni defended the actions of 245 NRM legislators who this week agreed to support a private members bill to remove the age limit.
Ekibadde ebweru wekereziya ye Namugonngo obadde oyinza okwewuunya oba nga ddala abava ewabwe nga basibudde nti bagenze Namugongo kulamaga nti ddala kyebabadde bagenze kusaba nandiki kukyakala nabandi kukola Ssente oba okukola efujjo. Kibalizi John bano abanise.
Okukuuma obudde kyekimu kubintu ebisinga okusoomwoza omuntu wabulijo newankubadde banaddini ,nabasomesa baze basomesa kuneyisa eno.bino ekitabo ekitukuvu ekya quran kyakigonza era nekikakanya omuntu ,nga bulikimu kyalinaokukola kibeera mubudde. Bwebatyo abasomesa beddini basaba abasiibi obutakozea kisiibo okwebuzauza mungeri yona.
Abatuuze b’oku kibuga Namutumba bawuniikiridde munnaabwe bwakwatiddwa n’embuzi ezabbiddwa ku kyalo mu kiro ekyakeesezza olunaku lw’eggulo. Ababbiddwako embuzi nga bayambibwako poliisi bakoze omuyiggo ogubatuusizza ewa mutuuze munnaabwe abadde azikwese mu kisibo.
The state has objected to Mathew kanymunyu’s third bail application reiterating in their earlier stand that the suspect may interfere with investigations. Kanyamunyu alongside two others is accused of shooting dead Kenneth Akena a former social worker at Lugogo after allegedly scratching the accused’s car. The state attorney challenged Kanyamunyu’s grounds...
Olulwana wakati w’omunna Uganda Joy vegas Lubega n’omu Irish Kenny Egan ku Big zone e Nansana lugweredde mu maliri. Ababiri bano beetute mu lulwana olunyumide abalabi ekiro ekikeeseza olwalero.


text:
Ssentebe wa kakiiko ke ttaka aka Uganda land commission, Baguma Isoke yewuunyisizza akakiiko k’omulamuzi Catherine Bamugemereire bwabagambye nti n’okutuusa kati ekyapa ky’ettaka ly’amaka g’obwa president tekifunibwanga.
Baguma abadde aleese ebiwandiiko akakiiko by’ekamutuma wiiki ewedde lwe yasooka okulabikako, era alumirizza eyali minister w’ettaka, Daudi Migereko nga bweyalemesa Gavt okwezza ettaka lyayo eryatundibwa mu mankwetu e Jinja.
Ekyaapa Kya State House Tekiriiko Mayitire
Ssentebe wa kakiiko ke ttaka aka Uganda land commission, Baguma Isoke yewuunyisizza akakiiko k’omulamuzi Catherine Bamugemereire bwabagambye nti n’okutuusa kati ekyapa ky’ettaka ly’amaka g’obwa president tekifunibwanga.


text:
Ekiwandiiko#1 » Muzigo 9th, 2016, 6:09 pm
BYA KIZZA KYEYUNE DEOGRATIUS
wano ewaffe mu buganda, omuntu bwafa ayabizibwa olumbe, era bamuteerako omusika n'amusikira. Ssi buli muntu nti bamwabiza olumbe, wano ewaffe mu buganda tuwanuuza nti omuntu gwebaabiza olumbe,alina okuba nga muntu mukulu, ate nga yazaala omwana oba abaana nga babe ku bubwe okuva mu ntumbwe ze. Omuntu bwebamusikisa (bwasika), bamuteerako Lubuga bwaba nga musajja yasise, naye ate omukazi bwasika ye tebamuteerako Lubuga.
BINO BIKULU NNYO:
Omuntu asikira omuntu eyafa oba afudde, aba alina okuba nga yeddira omuziro gwegumu noyo gwaba asikidde.
Omuntu asikira omuntu eyafa oba afudde ,aba alina okuba nga wa kikula kyekimu noyo gwaba asikidde.
Omusumisi aba alina okuba nga wa kika kye kimu noyo gwe baabiza olume
Omuntu asikira omuntu eyafa oba afudde, aba alina okuba nga wa Ggwanga lyerimu noyo gwaba asikidde.
Omuntu asikira omuntu eyafa, aba alina okuba nga amanyikiddwa mu kika.
Omuntu asikira omuntu eyafa aba talina kuba muko.
Omusika bamusumika olubugo, bwaba musajja bamukwasa effumu, era bwebaba bamuteekako, bamutuuza awo mu maaso wakati wennyini, abataka bonna ababa bazze okwabya olumbe nebamulaba, era bamutuuza ku ntebe oba ku katebe. Omusika bamuteerako lubuga we, era lubuga we bamuwa akambe nekibbo.
Bwebaba bateekako omusika, bamutuuza ku ntebe ate ye Lubuga we atuula awo wansi ku lubugo.
Mukwabya olumbe nga bagenda okuteekako omusika, bakuba omubala gwe kika, era bagukubira ku ngoma, bagukuba nga beeyambisa eminyolo sso ssi ngalo.
Omusumisi asumika omusika asooka kulanya, awo oluvannyuma nalyoka asumika omusika, era olubugo lwa musumikako lwe tuyita ekifundikwa.
Ate omukazi bwaba nga yasise ye tebamusumikako kifundikwa, bamuwa kambe, nÔÇÖekibbo nga mulimu olubugo, naye ate omusajja bamuwa ekifundikwa, effumu, endeku nga mulimu oluseke, era naye aba nekibbo.
Bwe bamala okuteekako omusika, abantu babagabula nebalya bulungi nnyo nebakkuta.
Enkeera olumbe nga luwedde, lubuga afumba emmere eyomuzzo, emmere eyo eba ya matooke nga nsaaze, era tebaamu munnyo, bateekamu nva nganda zokka, okugeza nga katunkuma oba obutiko.
Emmere eyo bweggya, bagiteeka awantu awagazi obulungi, okugeza nga mu kidaala oba munju mu ddiiro, bagiyiwa ku lwaliriro lumu, buli muntu najja naalyako.
Bwebamala okulya emmere eyo, nga bagenda babikka ebiggya, bwebamala ekyo, buli muntu asobola okugenda nga bwayagala singa aba nga yazze buzzi.
Wulira bino
Omuntu waddembe okulaama omuntu alimusikira, era kiba kirungi nnyo abakulu bekika okusikisa omuntu omugenzi gwaba yalonda okumusikira.
Omuntu singa afa nga talaamye muntu alimusikira, abakulu bekika batuula nebalonda omuntu gwe balaba nga yasaana okusikira omugenzi.
Okugeza, singa ssemaka afa nga talaamye, abakulu bekika baddembe okulonda mu baana be, omwana gwe balaba nti yasaana okusikira omugenzi.
Twakirabye nti, omuntu alina kusikira muntu bwebafaanaganya ekikula, naye ate waliwo abaami abalaama nti, nze muwala wange yalinsikira, era baba nensonga lwaki.
Twakirabye nti omuntu gwe baabiza olumbe aba alina okuba nga yazaala, naye ate waliwo abantu bebaabiza ennyimbe nga tebaazaala kubanga baba nensonga enkulu eba yabaziyiza okuzaala, okugeza nga abasaaseredooti (ba Nnaddiini).
OKWABYA ENNYIMBE KWA MIRUNDI EBIRI (2).
Waliwo abantu abamu abalaama nti, nze bwenfa nga olumbe lwange mulwabizangawo, ate abandi balaama nti,nze bwenfanga olumbe lwange temulwabizangawo.
Kaakati nno bwebityo bwebiri, omuntu eyalaama nti olumbe lwange mulwabizangawo bwafa olumbe lwe balwabizaawo kwolwo olunaku lwennyini lwaziikibwa.
Naye ate omuntu eyalaama nti olumbe lwange temulwabizangawo, ye bayisaawo ekiseera nebalyoka bamwabiza olumbe.
Waliwo abantu abaabizaawo ennyimbe zabagenzi, naye ate nga omugenzi teyalaama nti mulwabizangawo,baba nensonga lwaki balwabirizzaawo.
EBIBEERA MU KWABYA ENNYIMBE KATUBIRABE.
Mukwabya olumbe mubaamu ebintu bino wammanga:
Ekisookera ddala mubaamu abantu abekika nabataka abokukyalo.
Mubaamu ensiisira abantu mwebasula oba mwebakuumira ebintu byabwe.
Mu nsiisira ezo zonna, mubaamu ensiisira yekika era olukiiko lwekika mwebalutuuza.
Wabaawo ekidaala mu luggya era abantu bonna nga tososodde, bonna mwebakungaanira.
Bakuma ogwoto mu luggya.
Mukidaala ne munsiisira baaliriramu essubi etteete.
Mubaamu okulyowa emyoyo gya bantu.
Mubaamu okulya nokunywa.
Mubaamu okumanyigana.
Mubaamu okusonyiwagana.
Mubaamu okubuulirirwa.
Mubaamu okugunjulwa.
Mubaamu okuteesa ku nsonga zekika.
Mubaamu okuyiga nÔÇÖebirala bingi nnyo.
Mubaamu okuyiga okufumba.
BYA KIZZA KYEYUNE DEOGRATIUS.
Ebigambo byo wandiise: 626


text:
Ekiwandiiko#1 » Ntenvu 30th, 2017, 4:58 pm
EBYAFAAYO BY'EKIKA KY'EKIBE
Jjajja w'abeddira Ekibe era omukulu w'Ekika kyabwe ow'akasolya ayitibwa MUYIGE. Obutaka bwa Muyige obukulu buli Wantaayi mu Kyaggwe. Abeekibe bataka badda nnyo mu Buganda
Baaliwo ne ku Kabaka Kintu. Katatta ow'e Mabanga y'omu ku bataka abakulu abaalina emirimu ku Kabaka Kintu e Nnoono.
Abeekibe baasookera mu Busujju, eyo gye baava ne bagenda mu Kyaggwe. Mu kyaggwe baagendamu bwe bati___Olwatuuka Omulangira Kayemba n'atumibwa mukulu we Ssekabaka Jjuuko (1670-1682)
okugenda okuwangula Buvuma.
Omulangira Kayemba bwe yali agenda e Buvuma n'agenda n'Abeekibe bangi. Kayemba bwe yamala okuwangula Buvuma basajja be abamu Abeekibe ne basenga mu bizinga by'e Buvuma.
Abalala e Buvuma gye Baasinzira ne baagenda basenga mu Busoga. Omulangira Kayemba bwe yava e Buvuma okuda mu Buganda Abeekibe bangi baakomawo naye ne bagoba mu mwalo
Kigaya. Awo we baasinzira okufuna obutaka mu nsozi eziriraanye omwalo Kigaya ne mu kyalo Makindu ne Buyikwe ne mu byalo ebiriraanye Buyikwe, era ne mu bifo ebirala ebiri mu
Buzaama ne mu Bugolo.
Ku Kabaka Ssemakookiro (1797- 1814) Abeekibe kwe baasokera okwatiikirira nga bamaze okuweebwa omulimu gw'obusenero bw'omwenge gwa Kabaka .
BANO WAMMANGA BE BAKULU AB'AMASIGA ABATUUKA KU MUYIGE
Ttaka e Wambogwe Kyaggwe
Ssemakubire e Kigaya Kyaggwe
Gwampa e Buwampa(Bugolo) Kyaggwe
Mugerere e Namubiru Kyaggwe
Muwooya e Namukono Kyaggwe
Kiggo e Kkoba Kyaggwe
Luvuuma e Masa Kyaggwe
Lugudde e Kokotero Kyaggwe
Ssembuya e Kikoma Kyaggwe
Kyoto e Mpirivuma Kyaggwe
Mpasa e Nakube Kyaggwe
Kayemba e Ssalye Kyaggwe
Kalinge e Kisaasi Kyaggwe
Bwogi e Ganjo Kyaggwe
Mbugayamunyoro e Muluyobyo Kyaggwe
EMIRIMU GY'ABEEKIBE KU KABAKA
1.Obukulu bw'essenero ly'omwenge gwa Kabaka.
2.Gwampa yali mwami mu mpingu ya Kabaka.
3.Kalinge mugoma ku Ntamiivu ya Kabaka.
4.Mbugayamunyoro ye musenero w'omwenge gwa Nnaalinnya.
Mu mannya agatuumwa Abeekibe mulimu agatabuna Masiga gonna, naye gano agawandiikiddwa tegaawuddwa mu Masiga gaago olw'obuzibu omuwandiisi bwe yasanga obw'okugaawulamu Masiga ago.
Abalenzi
Ssembuya
Ggombya
Kyegera
Sennyumba
Gombe
Kinyaamye
Mayimbo
Ssemuwemba
Kabega
Kimpi
Kaziro
Kibe
Ssekasula
Kkonde
Gebukoba
Kagi
Tonsaakula
Mujeere
Mbuzimulanga
Kitoogo
Abawala
Nambuya
Namuyige
Naluvuuma
Nakangu
Bulya
Nalube
Nalubega
EMIBALA
1."Nambuuze, kibe kyekubye nsiko".
2."Kyasanku, bakuzaala wa? Ku kizinga Wambogwe".
3."Gw'akwana amalirira. Muteesa;bw'anywa, bw'anywa, anywa nvuba, Muyige wa ddalu, wa ddalu".
Ebigambo byo wandiise: 332


text:
Ekiwandiiko#1 » Ssebaaseka 12th, 2018, 2:08 pm
Ekika kino kyasangibwa mu Buddu ku mulembe gwa Ssekabaka Jjunju nga mu (1780-1797) eyawangula Buddu ng'abuggya ku Kabaka w'e Bunyoro. Mu kiseera ekyo nga kifugibwa omwami
Omunyoro eyali akaabya Bannabuddu akayirigombe eyayitibwanga Bwakamba. Yali awo e Kasana (Kampoomera), kumpi n'e Masaka. Bwakamba yamalanga kutamwa Kasana awo mu
Katamyaboosi, ze ssaawa nga ez'enkya olwo abantu ne bava mu nju okugenda okukola.
Mu biseera bya Kabaka Jjunju ne muto we Omulangira Ssemakookiro baasoowagana ne balwanagana naye Ssemakookiro nga y'asinza amaanyi.
Ssemakookiro yatuma abamu ku batabaazi be bagende bakwate muganda we Jjunju bamumuleetera nga mulamu nga tebamukozeeko kabi konna. Ekyennaku, abatabaazi bwe batuuka ku
Kabaka Jjunju batta muttte.
Bwe baakomawo ew'Omulangira Ssemakookiro ne bamutegeeza nga bwe basse Jjunju. Ssemakookiro yayomba, abo bonna abeetaba mu ggye eryo n'abeefuukira okubatta bonna okubamalawo.
Bo kwe kugenda nga bakunta badduka, bonna ne babuna emiwabo. Abamu baddukira mu Ankole e Bunyaruguru, abamanyiddwa nga Abanyampaka olw'empaka zaabwe, oba Abakunta olw'okukunta.
Abalala baddukira Teso ku nnyanja kyoga, Abateso olwabalaba ne babayita Abakenyi (abagenyi). Abandi baasomoka nnyanja Nalubale ne basenga ku kizinga Mafangano ku luuyi
lw'e Mbita mu Kenya okumpi n'ekizinga Lusinga awazaalibwa Tom Mboya eyo mu Kenya (Luo Land).
Kyoka ekizinga Lusinga okuzaalibwa Tom mboya omusajja omututumufu owa Kenya, baavaako mangu kuba kyali kyeyunze nnyo ku lukalu lwa Kenya e Mbita.
Akabbiro: Nabalya (sekafu, nayo nnyonyi)
Omukulu w'ekika: Kaliika
Obutaka: Mukungwe mu Buddu
Omubala: "Abaliisa bakkuse, bakkuse,bakkuse"
Omulimu gw'abaliisa ku Kabaka: Basawo mu lubiri lwa Kabaka.
Ebigambo byo wandiise: 246


text:
Ekiwandiiko#1 » Ntenvu 30th, 2017, 6:30 pm
Abeddira Enseenene edda baali Bayima abalunzi b'ente, nga babeera mu lusozi Mugamba e Busongola mu nsi y'e Toro. Jjajjaabwe ye "KIROBOOZI". Kiroboozi yalina abaana bangi. Bwe yafa abaana be ne bakayanira obusika,
Abaana be banno:
Buyonga
Kalibbala
Nnandawula bwe balaba nga wamaze okubaawo oluyombo olwo olunene wakati mu bo bonna, ab'oluganda abo basatu aboogeddwako waggulu kyebaava bateesa ne bava mu nsi y'e Busongola ne bayingira mu Buddu ku ludda lw'e Bwera, ne bazimba eyo.
Okuva e Busongola bajja n'ente zaabwe. E Bwera baatuulayo ekiseera ne kiwera. Bwe baava e Bwera ne bayingira mu Ggomba ne bazimba ku kyalo Nakakoni, ku mutala kakubansiri, E Kakubansiri Buyonga ne Kalibbala we bafanaana okwawukanira, Buyonga n'agenda e Kisozi, Kalibbala n'agenda e Nsiisi mu Busujju. Buyonga bwe yali ng'ali ku Kisozi n'azaala omuwala Wannyana. Winyi Kabaka w'e Bunyoro bwe yayita e Kisozi ng'ava okulambula amatwale ge ag'e Buddu n'alaba omuwala oyo Wannyana nga mulungi nnyo n'amwagala n'amuwasa n'agenda naye e Kibulala. Wannyana e Kibulala gye yazaalira omulangira Kimera eyalya Obwakabaka bw'e Buganda ng'Omulangira Kalemeera amaze okufa.
Buyonga ku Kisozi yasangako omukyala muka Winyi, Omukyala oyo yayitibwanga Muwummuza. Winyi yali amulese ku Kisozi ng'alinga omusiige waako ate era ye mufuzi w'ekitundu ekyo. Buyonga bwe yamulaba n'amwagala n'azaala naye omwana omulenzi.
Bwe baabuulira Winyi nti mukyala we Muwummuza ow'e Kisozi yazaala omwana omulenzi, Winyi yaddamu kimu nti:
"EnŊŋoma agigaludde, ebadde ey'omukazi okudda ku musajja".
Omwana ooyo bwe yakula ng'erimmya erya "MUGALULA" likakata ku ye ne ku busika be. Okuva ku Buyonga n'okutuusa kati obutaka bwa Mugalula obukulu tebuvanga Kisozi mu Ggomba. Edda Mugalula yayambalanga ebikomo ku magulu era nga talaba ku Kabaka.
Kalibbala ye alinga eyatuuka e Nsiisi nga Kabaka Kintu tannakuba Lubiri lwe ku Nnono, oba nga kyajje alukube, kuba mu baami Abataka abaali ne Kintu e Nnono Kalibbala yali musaale era n'okutuusa kati obwami obwo akyabulimu. MUGALULA ye mukulu w'Ekika ky'Enseenene ow'akasolya.
AMASIGA G'EKIKA KY'ENSEENE AGATUUKA KU MUGALULA
Kalibbala e Nsiisi Busujju
Kajubi e Bujubi Busujju
Masembe e Maya Busiro
Kalanzi e Lugo Kyaddondo
Mpagi e ZIiwungwe Mawokota
Malinzi e Mukoni Buudu
EMIRIMU GY'ABENSEENENE KU KABAKA
1.Kajubi Batema y'atema emiti ku lubiri lwa Kintu e Nnoono, era Kabaka bw'aba alya Obuganda, Kajubi Batema amusiba olukwanzi ku mukono ogwa kkono nga bw'amugamba nti "Ggwe Kimera".
2.Masembe ow'e Maya y'alunda ente ya Kabaka eyitibwa "Nnaamala". Kabaka bw'aba alya Obuganda Masembe aleeta mu maaso ga Kabaka ekyanzi ky'amata n'alaamiriza nti;"Nze musumba alunda ente yo Naamala. Mu nte eyo jjajjaawo Kimera mwe yanywa amata". Kabaka bw'amala okulasa ku kyanzi ky'amata n'olunwe Masembe n'alyoka agaggyawo.
3.Edda Kalibbala ye yakwatanga empeewo ennamu Kabaka gye yasookerangako okuyigga okujjukira nti ne Kabaka Kimera yajja ayigga okulya Obwakabaka bw'e Buganda.
AMANNYA ABENSEENENE GE BATUUMA MU MASIGA AGASINGA OBUNGI GE GAMU
Abalenzi
Kalanzi
Ssendawula
Kajubi
Ssewannyana
Kalibbala
Masembe
Mwebe
Mpagi
Kanyeerezi
Nkata
Kasumba
Luyombya
Beekalaze
Nteyafa
Bwogi
Ssepuya
Ssempira
Mponye
Nsozi
Ssendikaddiwa
Kyome
Busonga
Kironde
Sserebe
Sseggoma
Mujabi
Katumwa
Senteza
Bunnya
Ssempagala
Mutiibwa
Dyeko
Maganyi
Abawala
Nakalanzi
Nandawula
Nakajubii
Wannyana
Nakimera
Namisango
Nansikombi
Nabyonga
Kabenngano
Nambasa
Ndwaddewazibwa
Namyenya
Katiiti
Katassi
Nabagesera Nnaamala Nakulima
AGA MALINZI E MUKONI
Abalenzi
Ssimbwa
Nsambu
Ddingiro
Mbyalwa
Lukaayi
Nkwanzi
Lugobe
Kibanda
Abawala
Kutamba
Ddambya
Kayogoma
Lukwanzi
EMIBALA
1. "Gwe mpagi, ggwe Luwaga"
2. "Nakimera muka Ssuuna bw'asa bw'anegula"
3. "Byaja ne bigwa." (Guno gwa Mugalula)
Abenseene be baazaala Bassekabaka bano:
Kimera
Ndawula
Kamaanya
Era be baazaala Sir Apolo Kagwa, K.C.M.G, M.B.E, omu ku Bakatikkiro ba Buganda abaatikirivu, eyawandiika ebitabbo bya "Basekabaka be Buganda", "Empisa za Baganda", "Ebika bya Baganda" ne "Ebgero z'Abaganda". Nnyina yali Waffumbe.
Ebigambo byo wandiise: 564


text:
Olunaku lw’Omukama XVI mu budde obw’Omwaka B
OLUNAKU LW’OMUKAMA 16 MU BUDDE OBW’OMWAKA B (22ND JULY 2018)
OLUYIMBA OLW’AMAYINGIRA Zab 53, 6 – 8
Katonda wuuno annyamba, Omukama y’awanirira omwoyo gwange, nja kukutambirira lwa kweyagalira; nja kugulumiza erinnya lyo, ayi Mukama, kuba ddungi.
ESSOMO I
Nja kukungaanya abasigaddewo mu ggana lyange mbasseeko abasumba.
Bye tusoma mu kitabo kya Yeremiya Omulanzi. (23, 1 – 6)
Zibasanze abasumba abazikiriza ne basaasaanya endiga z’omu kisibo kyange, bw’ayogera Omukama! Omukama Katonda wa Yisraeli ky’ava agamba bw’ati abasumba, abalunda eggwanga lyange, nti: Musaasaanyizza eggana lyange, ne muligoba: temwalifaako. Kale nange ndibalambula olw’obubi bw’ebikolwa byammwe, bw’agamba Omukama! Era ndikungaanya abaliba basigaddewo mu kisibo kyange, okubaggya wonna mu nsi, gye ndiba mbagobedde, ne mbakomyawo mu malundiro gaabwe: balyala ne beeyongera. Olwo ndibassaako abasumba abalibalunda: tebaliddamu kutya na kweraliikirira era tebalibulako n’omu, bw’ayogera Omukama! Era nti: Luliba lumu, Omukama bw’agamba, ne nsibusiza Daudi omwana omutuukirivu, alifuga nga ye kabaka, era alifuzisa magezi; ng’alamula mu mazima ne mu bwenkanya ku nsi. Mu mirembe gye, Yuda aliwona, ne Yisraeli alituula ntende Era lino ly’erinnya lye balimuyita, nti: Omukama, Omutuukirivu waffe. Ebyo Omukama y’abyogera.
OLUYIMBA OLW’OKWEBUULIRIRA: Zab 22, 1 – 3a. 3b – 4. 5. 6.
EKIDDIBWAMU: Omukama annunda, mpaawo kye njula.
Omukama annunda, mpaawo kye njula. Yantuusa mu malundiro amalungi, ne ngalamira.* Yantwala eri amazzi gye mba mpummulira, omwoyo gwange yaguzzaamu endasi. Ekidd.
Yampisa mu bukubo obugolokofu olw’okubeera erinnya lye * Ne bwe nnaatambulira mu kiwonvu ekikutte enzikiza, sitya bubenje, kuba ggwe oli nange. Oluga n’omuggo gwo, ebyo binkubagiza. Ekidd.
Ontegekera olujjuliro ng’abalabe bange batunula.* Omutwe gwange ogusiiga omuzigo, ekikompe kyange ne kibooga. Ekidd.
Ekisa n’omukwano bingoberere ennaku zonna ez’obulamu bwange.* Nnaasulanga mu nju y’Omukama emirernbe n’ennaku. Ekidd.
ESSOMO II
Yennyini ly’eddembe lyaffe, amawanga agaali abiri yagafuula limu.
Bye tusoma mu bbaluwa Paulo Omutume gye yawandiikira ab’e Efezi (2, 13 – 18)
Abooluganda, kati muli mu Kristu Yezu, mmwe luli abaali ewala, mwasembera kumpi olw’omusaayi gwa Kristu. Anti ye ly’eddembe lyaffe: amawanga agaali abiri yagafuula limu: ekisenge ekyatwawulangamu, buli omu okuyita munne omulabe, n’akimalawo nga yeeyamba obw’omuntu bwe. Yadibya etteeka na byonna bye lyalagiranga, azzeewo bw’atyo eddembe, abaali ababiri ng’abafuula omuntu omu mu ye. Abaali ababiri nga bamaze okufuuka omu abatabaganyize wamu ne Katonda nga yeeyamba omusaalaba, mu ye nno mw’aba attira empalana eyaliwo. Mu kujja kwe mmwe abaali beesuubye na bali abaali okumpi mwembi yabayigiriza eddembe. Kuba ffembi, tumala okugattibwa mu Mwoyo mu, kwe kusoboia okufuluma ku ye ne tutuuka ku Patri. Ebyo Omukama y’abyogera.
OKWANIRIZA EVANJIRI
Alleluya. Patri nnyini ggulu nkutendereza, kubanga ebyo wabikisa abagezi n’abakugu, n’obibikkulira abatene. Alleluya.
EVANJIRI
Bali ng’endiga ezitalina musumba
Ebigambo by’Evanjiri ya Mukama waffe Yezu Kristu ebivudde mu Mariko. (6, 30 – 34)
Mu budde buli, Abatume ne badda awali Yezu, ne bamunyumiza byonna bye baakolayo ne bye bayigirizaayo. Ye n’abagamba nti: Mujje ku mabbali, mu kifo ekitaliimu bantu muwummuleko katono; kubanga bangi bajjanga nga bwe bagenda, nga tibalina na bbanga lya kulya. Ne basaabala mu lyato, ne bagenda mu kifo ekitaliimu bantu. Abantu ne babalaba nga bagenda, bangi ne bamanya; abaava mu byalo byonna, ne bayita ku lukalu nga bagenda badduka, ne babasookayo. Ebyo Omukama y’abyogera.


text:
Omuyimbi ow’erinnya Joseph Maynja amanyiddwa nga Jose Chameleon talabiseeko waabwe e Kalangaalo mu Mityana mu kusabira omwoyo gwa mugandawe Emmanuel Hummerton Mayanja eyamanyibwa ennyo nga AK47 naye eyali omuyimbi nnakinku.
Okusaba kuno kwategekeddwa abayimbi abaali mikwanogye era mikwano gy’enju mweyazaalwa.Bwakulembeddemu okusabira omwoyo gwa AK47,Rev Fr John Kintu akubirizza abantu abagaggawala ne beerabira abantu baabwe n’abenganda zaabwe okweddako kubanga eby’obugagga byansi.
Abanyumirwa emiziki gy’abayimbi abanene ababiri okuli aba Eddy Kenzo n’aba Jose Chameleon bukya lubanga lwa mmindi basobeddwa eka ne mu kibira.Abanene bano baalondeddwa mu kiti ky’emiziki kimu mu mpaka ezimanyiddwa nga KORA Awards ekisobedde abawagizi baabwe ku kiki ekinaddirira.
Abawagizi ba Chameleon bagamba nti oluyimba lwa Eddy Kenzo lweyatuuma ‘Zigido’ mu kulondebwa kwalyo tebeeyambisizza Vediyo yaalwo ntuufu abawagizi ba Kenzo kyebasambazze nga bagamba nti kuno kuwereba muntu waabwe nziro.
Enjuyi zombi zinonya buwagizi wabula oluuyi olumu lulaba lwandisaanidde ekisinga kw’ekyo kyerwandifuna.Wabula bo baanabalenzi bano abayimbi babadde tebannayingizibwa mu nsonga zino weewaawo ng’era buli omu yeegwanyiza kuwangula munne.Guno gwe mulundi ogusoose baanabalenzi bano bombi okufaanana abatomeragana ssonga gyebuvuddeko enkolagana yaabwe ebaddenga tebuusibwabuusibwa.Mu kawaayiro ka Vedeo esinze mulimu Tiwa Savage ne Mr Flavour awamu n’abayimbi abalala.Empaka zino zaakubeerawo mwezi gwa Mugulansigo Ogw’okusatu mu ggwanga lya Namibia.


text:
Distance
distance calculator for the cities begins with bwe in ug.
Bwebajja Dundu, Bwebya, Bwebya, Bweema, Bwefulumya, Bwegire, Bwegombe, Bwekale, Bwende, Bwendero, Bwendero, Bwendero, Bwenderu, Bwenderwa, Bwentama, Bwenyege, Bwera, Bwera, Bwera, Bwera, Bwera, Bwera Township, Bweramule, Bweramule, Bweranyangi, Bwerenga, Bwerero, Bwesa, Bwesumbu, Bwesumbu, Bwesumbu, Bwetamiza, Bweya, Bweya Central, Bweyaka, Bweyale, Bweyale, Bweyale, Bweyale, Bweyale Town Council, Bweyo, Bweyogerere, Bweyogerere Parish, Bweyongedde, Bweyongede, Bweza, Bweza,
ADS


text:
Bya Kizindo Lule
Olwa leero lwa Kazooba olwa Bbalaza,ennaku z’omwezi ziri amakumi 26th omwezi guno ogwa Ssebaaseka ogw’omukaaga.
Mu kawaayiro kaffe kano ak’Omumuli gw’eby’ennono leero tutunuulidde ennono y’erinnya lw’Olusozi Lubaga.
Olusozi luno kwe kwalinga Olubiri lw’Obwakabaka bwa Buganda olukulu nga lwabeerako emyaka egiwera.
Kabaka eyasembayo okubeera mu Luiri luno olwali ku lusozi Lubaga ye Kabaka Ndawula Nsobya ow’ekkumi n’omwenda eyafuga Obuganda wakati wa 1724-1734 weyakisiza Omukono.
Olwaba olwo ng’Olubiri luno lwakwata omuliro oluvannyuma lw’okukubwa eggulu era neruggwaawo lwonna.
Abawanuuzi baawanuuza ebiyinza okuba nga bye byaviirako Olubiri luno okukubwa eggulu era okukkakkana nga Kabaka alagidde basajjabe okuzzaawo Olubirirwe ku ntikko y’olusizi lwali luliraanye luno olw’e Mengo.
Oluvannyuma olusozi Lubaga lwaweebwa abasomi baluzimbeko ekiggwa kya Katonda nga bano baakulemberwamu Omufaransa Father Pierre Lourdel Monpel ne Brother Amans.
Bano be baakulemberamu abakkiririza mu nzikiriza y’Abaruumi/Romans abaakazibwako Abakatoliki nebatandika okubaga n’okusamba ettaka eryazimba ekerezia eyasooka okwo ssaako okusala e Ssubi eryagisereka.
Olw’Ekerezia okuzimbwa ku lusozi abaaluwalampanga nga baagala okulaba ekigenda mu maaso bwe baatuukangayo nga balaba nnene atenga omulimu ogutannakolebwa munene be baagamba nti ‘’Ooh gano gakyali mabaga’’.
Olw’ebigambo bino okuddinganwa ennyo abeeru baalowoozesebwa nti ob’olyawo lyerinnya ly’ekifo kino nabo nebatandika kugeegeenya ekyo okukkakkana nga kikaziddwako Lubaga.


text:
Yunivasite y’Obwakabaka bwa Buganda, Muteesa I Royal University (MRU), yagadwaawo nga 25 October 2017, ekiretedde emitima gy’Abaganda bangi okwewanika. Okusinziira ku kusalawo kw’okukiiko oluddukanya MRU, olukulemberwa Dr. Frank Sebbowa, ettabi erye Kakeeka, Mengo mu Kyaddondo lyagaddwa nga 24 October, 2017. Ate nga n’ettabi lye Kirumba, Masaka mu Buddu eryaggalwa nga 25 September, 2017 lya kugira nga lisigara liggale.
Ebaluwa eyatereddwako omukono gwa Vice Chancellor, Prof. Arthur Serwanga, yategeezeezza nti olukiiko oluddukanya yunivasite lwamulagidde agiggale oluvannyuma lw’abakozi okusalawo okwediima. Abakozi abediimye balayidde obutadda ku mirimu okutuusa nga basasuddwa emisaala gyabwe gyebamaze emyeezi 4 nga tebasasulwa. Abasomesa bebamu bagamba nti tebalina bikozesebwa mu kusomesa bayizi, ekyongedde okukalubiriza eby’enjigiriza ku Ssettendekero ono. Ebaluwa ya Professor Serwanga teyayatudde lunaku MRU lwenaggulwa.
Ebaluwa eggala MRU
Okusinziira kw’omu ku basomesa ataayagadde kumwatukiriza linnya, newankubadde yunivasite eno ebadde n’ebizibu okuva lweyatandikibwawo mu 2007, ebizibu byayo byeyongera okuva mu 2013 Obuganda bwebwafuna Katikkiro omupya. Agamba nti Katikkiro Mayiga yassaawo enkola eyafuula MRU bizinensi omuva ssente eziyamba okuyimirizaawo Obwakabaka. Yayongeddeko nti kino kyekyaviirako okuleeta Vice Chancellor assa essira ku kukola ssente okusinga ko ku mutindo gw’obuyigirize abayizi bwebafuna okuva mu MRU.
Riot Police nga batuuse ku MRU


text:
Ekiwandiiko#1 » Ntenvu 30th, 2017, 6:56 pm
EKIKA KY'OLUGAVE
AKABBIRO : MALEERE( Amaleere bwe butiko obweru obumera ku bikonge by'emiti oba ku miti we batemye ettabi)
Jjaja w'ekika ky'olugave ayitibwa Mukiibi. Mu Buganda aboolugave bayitibwa bannansangwawo, kuba kabaka Kintu yabasangaamu. Ebyafayo eby'edda ebyogerwa ku Mukiibi bitulaga nti Kintu okujja mu Buganda yasanga
temuli mufuzi w'amaanyi eyafugaanga bataka banne bonna nga kabaka. Kirabika nti buli Mutaka eyasinzanga ku banne amaanyi ye yabafugaanga mu kisera ekyo we yabeereranga n'amaanyi.
Kintu nga tannajja mu Buganda Mukiibi yaberanga ku Wassozi mu Busiro. Okwo kwe yazaalira abaana be Kiwanda ne Natiigo ne Kyabasinga n'abalala. Mukiibi bwe yali ng'ali ku Wassozi, Bemba ye yali afuga bataka banne
bonna. Lwali lumu Mukiibi n'agaana okukolera Bemba emirimu gyeyali amutumye. Bemba yalaba Mukiibi amujeemedde kwe kumutabala n'amugoba ku Wassozi n'atta n'omwana we Kyabasinga n'abaana abalala. Mukiibi bwe yadduka n'agenda e Ddundu mu Busiro. E Ddundu Mukiibi gye yasinzira n'asabala eryato ly Nankinga n'agenda e Ssese,
n'agoba kukizinga Malanga.
OLUFUMO OLUTEGEEZA OLUTALO LWA NFUDU NE BEMBA
Mukiibi bwe yatuuka ku Malanga n'asenza basajja be babbiri: Nfudu ne Kigave. Mukiibi bwe yali ng'ali kukizinga ekyo malanga yattanga nnyo enfudu. Bwe yamalanga okuzitta ng'aziggyako ebiwaawo n'abiwa musajja
we oyo gwe yatuuma Nfudu. Omusajja oyo ebiwaawo yabizanyiisanga ng'abyebika ku mutwe. Okwo mukama we kwe yasinziira okumutuuma erinya erya Nfudu.
Mukiibi bwe yali ng'ali e Ssese ne bamubuulira nti Kintu amwetaga bagende balwanyise Bemba. Mukiibi
olwawulira ebyo n'asaabala enyanja okudda ku lukalu. Mukiibi basajja be bimbi yagenda nabbo ku lukalu.Mukiibi Kintu yamusanga Mangira mu Kyaggwe.
Kintu ne Mukiibi tebaalwa nebateesa amagezi ag'okulwanyisa Bemba. Mukiibi eri Kintu yayanjulayo basajja be Nfudu ne Kigave nti be bajja okulwana ne Bemba. Kintu ne Mukiibi n'abunta abalala bwe baava e Mangira ne
bagenda basiisira ku Bukesa (okuli ennyumba y'omulabirizi wa C.M.S.e Namirembe).Ku bukesa Nfudu ne Kigave kwe baasinzira okugenda okulwana ne Bemba.
Nfudu ne Kigave ewa Bemba baagendayo ng'abagenyi. Bamalayo enakku ntono Nfudu n'agamba Bemba bti: "omuntu
ow'ekitiibwa nga ggwe tasaana kusula na mutwe gwe, ffe egyafe bwe tuba tugenda okwebaka nga tugitemako,tugizako nkya. Kirungi oyite ko gye tusula olabe bwe tusula nga tetulina mitwe". Awo Bemba bwe yayita eri
abagenyi teyasobola kulaba mitwe gyabwe, yasanga bagibiseeko ebiwaawo by'enfudu, bo kwe baayita okugitemako.Olunaku olwaddirira Bemba kwe kusaba abagenyi be bamutemeko outwe naye asule nga wa kitiibwa nga bo.
Nfudu ne Kigave bwe baamala okutema omutwe gwa Bemba ne bagenda babulira Mukiibi ne Kintu nti "olutalo tuluwangudde, ne Bemba tumusse". Kintu ne Mukiibi bwe bamala okutta Bemba, Kintu nalya obwakabaka. Mukiibiyalaba mukama we amaze okwetereera ku bwakabaka naye kwe kusaba amukkirize okulonda mu Buganda ekifo kyona
ky'agala okubeeramu. Ekifo Mukiibi kye yasaba okubeeramu ye Kapeeka ekiriraanye Buloba mu Busiro. E kapeeka mukiibi gye yasinziira okusaba Kintu amukkirize okusimbira abaana be emituba. Kintu yalaba Mukiibi amaze
okusimbira abaana be emituba n'amugamba nti "oli mwesigwa wange nnyo kuba twasala ffembi amagezi agatta Bemba. Buli w'oyagalanga wonna mu nsi yange w'obeeranga era n'abaana bo bonna mbakkiriza okuzimbanga wonna
webagala, tewabanga kabaka akuba ku mukono" Mpozzi obwesigwa obwo Mukiibi bwe yakolera kabaka Kintu bwe bwafunisa Aboolugave emirimu emingi egy'obwesigwa era egy'ekitiibwa egy'ensikiranoo ku kabaka.
Mukiibi bwe yali nng'ali ku Kapeeka yayagalanga nnyo okuyigga. lwali lumu n'agenda ng'ayigga n'attuka mu Mawokota.
Bwe yatuuka mu kifo kaakano ekiyitibwa Ssekiwunga ekiriraanye Kayende n'akyagala nnyo n'agamba abaana be nti "Ndigwa wano, e Kapeeka bazzanga yo luwanga". Era bwe gwali, Mukiibi yafiira Katende ne bamugyamu oluwanga
ne balutwala e kapeeka.Naye Mukiibi yagenda okuffa ng'erinnya erya Ndigwa abantu bamaze okulimukazaako olw'okwogeranga bulijjo nti
Ndigwa wano. oluvanyuma erinnya Ndigwa abantu balikyusa mu njogera yaabwe ne lifuuka NDUGWA. Einnya eryo lye lyafuukira ddala ery'omukulu w'ekika ky'olugave ow'akasolya.
Omukulu w'ekika ky'olugave kaakano abeera Ssekiwunga e Katende mu Mawokota naye naye obutaka bwe obwasooka bw'ekapeeka mu Busiro.
Mukiibi bwe yali ng'ali e Katende n'aleeza engoma ye eyavuganga nti "wano we ndigwa ku kaatende".
Ba-Ndugwa abaddirira mpozzi okwo kwe baggya okubbunyisa engoma eyo mu Boolugave bonna naye nga bamaze okugikyusa okuvuganga nti "lwa Ndugwa lwa Katende".
Amaleere nga bwe gaafuuka akabbiro k'Aboolugave.
Mbu olubereberye Enfudu ke kaali akabbiro k'Aboolugave. Naye olwatuuka ne wabaawo omuvule ku Ssekiwunga ne guwogokako ettabi ne lisigala okwo nga lilengejja. Waayitawo ebbanga ttono, awo ettabi we lyawogoka ne wamera
obuttiko obwo obwayitibwa amaleere. omwana wa mukiibi ayitiibwa "Ssemogerere Mulangwa" bwe yabulaba n'agenda agamba kitaawe nti "taata, laba Sula-awalungi ali ku mutti wagulu". Mukiibi bwe yabulaba n'alagira muttabani
we aleete enkandago babulinye. Mukiibi yennyini ye yalinnya. Naye yali tanatuka wala mukyala we n'amugamba nti "Mukama wange, oluku olwo olulengejja telukugwire" ko Mukiibi nti "bwe lunaba lugwa nnaalwewoma". Olwayogera
ebyo ne yeyongera okulinya. Naye aba atuuse waggulu ng'akununkiriza okuggya obutiko oluku luli ne lumogoka ne lumukuba n'agenda nalwo butoola wansi ne lumukuba ennume y'ekigwo nnene! Abaaliwo enduulu ne bassa ku
mumwa okulaba omukulu ng'afa! Ekiseera kyayita kitono n'adda engulu. Bwe yamala okuwonera ddalan'agamba nti "Gye buliva ne gye bulidda tewabanga ow'enda yaange alya amaleere". Bwe yamala ebyo n'agamaba nti ne ku ngoma
yange bakubangamu ekisoko ekigamba nti "sseruku lulengejja, simanyi lulingwira".
Okuva olwo n'okutuusa kati Aboolugave balina emibala ebiri
1. "lwa Ndugwa lwa Katende".
2. "sseruku lulengejja simanyi lingwira".
Ab'amasiga abatuuka ku Ndugwa
1. Kiwanda Natiigo e Magala Singo
2. Kasoma Nakatanza e Migadde Kyadonddo
3. Ssetuba e Ddundu Busiro
4. Kagolo Ssebugulu e Kanyike Mawokota
5. Namugwanga e Bubwa Kyaggwa
6. Ssebiso Myamba e Ndugu Kyaggwa
7. Kyabasinga Nnyombi e Nanvule Busiro
8. Ssenkusu e Wassozi Busiro
9. Kakulukuku e Nnono Busujju
10.Ssebwana e Gganda Busiro
11.Kigenyi e Lwaje Buvuma
12.Joje e Nsonga Kyaggwe
13.Kaweekwa e Ggangu Kyaddondo
14.Ssekiwala e Kkangavve Bulemeezi
Kasana e Ssekiwungu ye w'omutuba omukulu oguuvaamu abalya obwandugwa. Emituba emikkulu egyetuukira ku Ndugwa
giri ebbiri.
ogwa kasana n'ogwa Nalungu e Ssumba, Busiro.
EKITIIBWA KY'ABAANA BA NDUGWA NE BAZUKKULU BAABWE N'EMIRIMU GYABWE GYE
BAAKOLERA BAKABAKA AB'EDDA NE GYE BAKYAKOLA NE KAKAANO
Kiwanda Natiigo e magala, Abaganda gwe bayita omukulu eyasoka okwanukula. Awo olwatuuka omulangira Kimera n'ava e Bunyoro n'ajja okulyaObuganda. Natiigo yasangibwa akyadde mu banne mu
kifo ekiyitiibwa magala. Kimera n'abantu be yali nabo bwe batuuka ku magala ne bayita emmanju w'ennyumba Natiigo mwe yali akyadde. Natiigo bwe yabawuulira n'abuuza ng'akaladde nti "Abampitira mu biryo muli balanga?" Mu kiseera
ekyo abaana b'abataka bakulu baayitibwanga balanga. Ate e Bunyoro abaana ba kabaka abalenizi baaayitibwanga babiito. Kimera ebigambo Natiigo bye yayogera yabiwulira naye teyabitegeera makulu ate era teyasobola kwanukula mu Luganda
kuba yali talumanyi, Kyeyava abuuza abaana b'Abataka abaamugoberera e Bunyoro nti "kunu ekigambo bulanga kye kitinisa muno?" Kimera bweyamala okutegeezebwa nti mu Buganda ekigambo mulanga ky'akitibwa ennyo kwe kugamba Natiigo
nti Tuli balanga. Natiigo naye bwe yamala okumanya nti abayita emmanju balanga teyayongera kubagoba oba okubajunga.okuva olwo abaana b'abataka tebaddayo kuyitibwa balanga, ne bazzukulu ba Kimera tebaayongera kuyitibwa babiito wabula
befuunyira erinnya oluvanyuma ne lifuuka balangira. Abaana b'abataka ekigambo balangira oluusi bakiyitibwa mu kwabya nnyimbe ne mu nkuNggaana endala. Kimera bwe yamala okulya obwakabaka n'ayagala okwebaza Natiigo olw'okumutuuma erinnya
ery'obulanga eryamutuusa obulungi ku bwakaba, kyeyava amuwa ekyalo ekyo Magala okuba obutaka bwe. Era yamuwa n'eNggoma "Ennyeenya" okumuvugiranga. Bakabaka ab'oluvannyumako be baawa Natiigo omulimu ogw'okukuumanga omukyala wa Kabaka
ayitibwa Nanzigu.Kasoma ow'eMigadde ye yawangula omunyoro Nakatanza eyali ku lusozi Ngabo mu Bulemeezi. Kasoma bwe yamala okuwangula
Omunyoro oyo ne yeetuma n'erinnya lye n'aweebwa n'ekifo we yagooba Omunyoro ne buffuka butaka bwe, ne batuumawo n'erinnya Butanza. Edda Kasoma Nakatanza yeyagendanga mu bajjajja ba Kabaka abazaala nnyina okugyayo ejjembe lya
kabaka eryayitibwanga "Nantaba". Kasoma Nakatanza ejjembe eryo yalisiingiranga omukyala ow'okulikuuma buli budde nga taavawo. Ku mukyala oyo Abaganda kwe baggya enjogea egamba nti "Tova waka ng'akuma Nantaba". Ate Kasoma Nakatanza mu lubiri lwa kabaka ayitibwa Kabejja.
Kasoma Nakatanza ne Kibaale be bakeera okuggula kabaka ng'abadde ayabizza olumbe lwa kitawe oba omwana Omulangira oba omumbejja. Kasujju Lubinga, ne Kawula ne Mpinga be twamala okulaba mu baami abakolera kabaka emirimu gy'ensikirano
baana ba Kasoma Nakatanza. Omutuza ne Masiko omulimi wa kabaka kw'amalira emikolo gy'e Buddo egy'okukula kwe lukuumibwa
Nalungu matabani wa Ndugwa. Edda akasozi ako tekaatuukangako mubaka wa kabaka. N'abaavanga ku Bwandugwa kwe baabeeranga.Ssebwana mutabani wa Ndugwa yakumako ku bwakabaka bw'e Buganda nga Ccwa 1 amaze okubula ku Bwakabaka. Ssebwana
Omulangira Kimera gwe yasanga ng'akuuma Obwakabaka. Ssebwana bwe yadduka nga Kimera amugobye ku Bwakabaka, yagenda Ssese ku lusozi Malanga. Eyo gye yeetendera nti "Eggere lyange lye lyamponya Kimera". Na kaakati Ggere e Malanga Mutaka mukulu mu Ssese.
Kakulukuku e Magonga ye yali Katikkiro wa kabaka Kintu.
AMANNYA
Amannya g'Aboolugave gaawukanako katono mu masiga gonna, naye agatuumwa mu mutuba gwa kasana n'ogwa Nalingu gegatera
okubuna mu masiga gonna.
AMANNYA G'OMUTUBA GWA KASANA N'OGWA NALUNGU
ABALENZI
Mukiibi
Mulangwa
Ssemogerere
Katende(Lusozi)
Katamba
Ssemakula(Lusozi)
Tebuseke
Ssekyegobolo
Sserunjogi
Kinenennyumba
Luttamaguzi
Mutyaba
Joga
Ssekiwunga
ABAWALA
Namakula
Nabatanzi
Nakitende
Nabukalu
Nalweyiso
Nankinga
Navvubya
AGA KIWANDA NATIIGO
Abalenzi
Kiwanda
Luyinda
Magala
kaaya
Lubira
Nkuubi
Abawala
Najjuma
Nabanjala
AGA KASOMA NAKATANZA
Abalenzi
Kasoma
Migadde(Jjinja)
Kalali
Lubinga
Ssenkooto
Matumbwe
Ssajjakkambwe
Ssebitosi
Kaswa
Ssebika
Kinyira
Nnyindo
Nkuusa
Bulime
Wakalubo
Mbira Nandere
Ssenyimba
Ssemmindi
Byangwe
Lugonvu
Abawala
Namigadde
Naluyima
Nantaba
Nnaamala
Nakirize
Navvuga
Mpeera
Ntotooganyi
Nabaggya
Mirembe
Zaggwa
AGA SSEBISO MYAMBA
Abalenzi
Mugomba
Abawaa
Nakijoba
ABOOLUGAVE BAAZALA BAKABAKA BABIRI
1. Kiyimba
2. Tebandeke
Kangaawo kibirango, Ssekabaka Mwanga 2 gwe yagaba mu lutabaalo olwalumba kabaka Kabarega, yali Waalugave.
Kibirango baamuttira mu bagabe naye enjole ye yaleetebwa n'eziikibwa e Buzinde okutuukiriza ekiraamo kya
Matumpaggwa, Kangaawo wa Ssekabaka Mawanda.
Ebigambo byo wandiise: 1567


text:
Olwa leero lwa Nagawonye olw’Okutaano ennaku z’omwezi ziri 16th omwezi ogwa Ssebaaseka Ogw’omukaaga.
Mu kawaayiro kaffe kano ak’Omumuli gw’eby’ennono,leero tutunuulidde erinnya Boogere.Erinnya lino litera okutuumwa ng’eribbule nga mu lulyo olwo lyaliko alirina ate abalala nebalituuma nga lya bwalule.
Erinnya lino lituumwannyo abaana ab’obulenzi naye ng’emirundi egisinga litera kuweebwa abo abaana ababa bazaaliddwa ng’embuto za bannyabwe ezo zoogereddwa bingi.
Erinnya lino lya lugero nga lugamba nti ‘’Bakale boogere nga bamugambye gwayagala’’ ekitegeeza nti emirundi egisinga omuntu bwayogerwako amazima tatera kukaalaamuka atera n’abita.
Olwa leero lwa Kazooba/Bbalaza,ennaku z’omwezi ziri amakumi 22nd omwezi ogwa Muzigo Ogw’okutaano.
Mu kawaayiro kaffe ak’amakulu n’ennono y’erinnyalyo tutunuulidde ennono y’erinnya ly’Owessaza lya Beene erye Buyaga amanyiddwa nga Kyambalango.
Essaza lino lyali kitundu kya Bukama bwa Bunyoro nga Obuganda bwalifunira mu ntalo za Kabarega ne Mwanga II era lyatongozebwa mu 1896.
Ennono y’erinnya lino ekwataganyizibwa ne Kabaka Muteesa Walugembe bweyaggya essaza lya Mugema lino erya Buyaga ku Mugema Nkakaalukanyi n’aliwa Tebukozza omusajja Ow’olugave Ow’olugave ekitaasanyusa bataka.
Tebukozza bwayali afuga essaza lino Kabaka Muteesa Walugembe n’amuwa erinnya erya Kyambalango ng’ategeeaza nti amwambazza ekitiibwa ekinene eky’okufuga essaza lya Jjajja wa Buganda Mugema ekigeraageranyizibwa n’omukopi okwesiba eddiba ly’engo ssonga lyesibwa Kabaka yekka.
Mu kiseera nga Tebukozza afuga Buyaga Kabaka Muteesa yalwalannyo abawanuuzi ne bagamba nti obwo ‘Busobe’ obuvudde ku kuwa Omukopi essaza lya Mugema lino.
Kabaka bweyawulira ebyo n’aggya Tebukozza ku ntebe n’azzaako Mugema Nkakaalukanyi olwo Tebukozza n’aweebwa obwa Kimbugwe e Buruuli erinnya Kyambalango nerisigalira atwala Buyaga.
Leero lwa Kiwanuka Olw’okuna,ennaku z’omwezi ziri 18th omwezi ogwa Muzigo Ogw’okutaano.
Mu kawaayiro kaffe kano ak’omumuli gw’eby’ennono leero tutunuulidde ennono y’erinnya ly’Ow’essaza lya Ssaabasajja Kabaka erya Ssese erya Kweba.
Ebyafaayo bya Buganda bigamba nti omukulu w’essaza lino eyasooka yayitibwanga Ssese era yabeeranga ku kizinga Buggala eyo mu Ssese.
Kigambibwa nti Ssese ono yali musajja mumpinnyo gwoyinza okuyita ‘Mumpyatundakwakyeya’ era nga mulwanyi nnyo kale yalina Engabo nga bwagikwata emubikkira ddala yenna.
Ono buli lweyagikwatanga nga kyenkana akwebera bukwebezi muyo,wano webaava ne bamukazaako ‘Nkwebe’ olw’okukwebereranga mu Ngabo ye.
Abataka buli lwebaabanga boogera ku Sseze bweyabanga ajja gyebali nga bagamba nti ‘Nkwebe wuuyo ajja akwebera’ olw’obumpibwe.
Tebaggya okwo erinnyalye erya Ssese nebalyerabirira ddala n’ayitibwanga Kweba n’olwa leero,olwo erirye erya Ssese neridda ku bizinga byonna ebyetoolodde Buggala.
Wabula erinnya lyetwogeddeko waggulu awo erya Nkwebe lyo lituumwa mu kika ky’ab’Emmamba wewaawo nga liggwaayo Nkwebere.